Το μεγάλο ΟΧΙ του Ι. Μεταξά στο προκλητικό τελεσίγραφο - Pelop.gr\nΜετά την παράδοση και την ανάγνωση του τελεσίγραφου, το οποίο ουσιαστικά αξίωνε την άνευ όρων παράδοση της Ελλάδας εις τον Ιταλικόν Φασισμόν, ο Ιωάννης Μεταξάς σήκωσε τα μάτια του και κοιτάζοντας τον Γκράτσι, επακολούθησε ο εξής διάλογος:\nΙ. ΜΕΤΑΞΑΣ: «Alors c' est la querre!» (Λοιπόν, έχουμε πόλεμο!)\nΓΚΡΑΤΣΙ: «Δεν είναι απαραίτητο. Η Ιταλική Κυβέρνησις ελπίζη ότι θα δεχθήτε την αξίωσίν της και θα αφήσετε τα Ιταλικά στρατεύματα να διέλθουν δια να καταλάβουν τα στρατηγικά σημεία της χώρας»\nΙ. ΜΕΤΑΞΑΣ: «Και ποία είναι τα στρατηγικά σημεία περί των οποίων ομιλεί η διακοίνωσις;»\nΓΚΡΑΤΣΙ: «Δεν είμαι εις θέσιν να σας είπω εξοχώτατε. Η Κυβέρνησίς μου δεν με ενημέρωσε»\nΙ. ΜΕΤΑΞΑΣ: «Και εντός πόσου χρόνου αναμένετε την απάντησιν;»\nΓΚΡΑΤΣΙ: «Μέχρι της 6ης πρωινής (!)»\nΙ. ΜΕΤΑΞΑΣ: «Εν τοιαύτη περιπτώσει η διακοίνωσις αύτη αποτελή κήρυξιν πολέμου της Ιταλίας εναντίον της Ελλάδος»\nΓΚΡΑΤΣΙ: «Όχι εξοχώτατε. Είναι τελεσίγραφον»\nΙ. ΜΕΤΑΞΑΣ: «Ισοδύναμον προς κήρυξιν πολέμου»\nΓΚΡΑΤΣΙ: «Ασφαλώς όχι, διότι πιστεύω ότι θα παράσχετε τας διευκολύνσεις τας οποίας ζητή η Κυβέρνησίς μου»\nΙ. ΜΕΤΑΞΑΣ: «Όχι, ούτε λόγος δύναται να γίνη περί ελευθέρας διελεύσεως. ακόμη όμως και αν υπετίθετο ότι θα έδιδα μία τοιαύτην διαταγήν - την οποίαν δεν είμαι διατεθειμένος να δώσω - είναι τώρα τρεις το πρωί. Πρέπει να ετοιμασθώ, να κατέβω εις τας Αθήνας, να ξυπνήσω τον Βασιλέα, να καλέσω τον Υπουργόν των Στρατιωτικών και τον Αρχηγόν του Γενικού Επιτελείου Στρατού, να θέσω εις κίνησιν όλας τας στρατιωτικάς τηλεγραφικάς υπηρεσίας, ούτως ώστε μία τοιαύτη απόφασις να καταστή δυνατόν να γίνη γνωστή εις τα πλέον προκεχωρημένα τμήματά μας των συνόρων. Όλα αυτά είναι πρακτικώς αδύνατα. Η Ιταλία, η οποία δεν μας παρέχη καν τη δυνατότητα να εκλέξωμεν μεταξύ πολέμου και ειρήνης κηρύσσει ουσιαστικώς τον πόλεμον εναντίον της Ελλάδας»\nΟι τελευταίες φράσεις του Πρωθυπουργού Ι. Μεταξά προς τον Ιταλό Πρεσβευτή Γκράτσι δημιουργούν ορισμένα ερωτηματικά: Γιατί ελέχθησαν οι τελευταίες φράσεις του Ι. Μεταξά; Μήπως ο Ι. Μεταξάς επεδίωκε να κερδίσει χρόνο, να αποσπάσει μία προθεσμία ολίγων ωρών για να θέσει σε πλήρη συναγερμό τις ένοπλες δυνάμεις; Ή μήπως ήθελε, όπως υπεστήριζαν ορισμένοι επικριτές του, τη διευθέτηση του ζητήματος; Πάντως, η αοριστία των Ιταλικών απαιτήσεων δικαιολογούσε μια τέτοια πιθανότητα, δηλαδή τη διευθέτηση του ζητήματος. Εξ άλλου, όπως είναι γνωστόν, ο Ι. Μεταξάς είχε βολιδοσκοπήσει επανειλημμένα τους Γερμανούς για τις εδαφικές αξιώσεις του Ιταλού δικτάτορα Μουσολίνι. Αλλά η απάντηση των Γερμανών ήταν απογοητευτική για την Ελλάδα και για τον λόγο αυτό ο Ι. Μεταξάς είχε εγκαταλείψει τη συζήτηση για το θέμα αυτό. Επίσης, δεν πρέπει να ξεχνάμε, ότι στις προθέσεις του Μουσολίνι ήταν πάντοτε η κατάληψη της Κέρκυρας και του παραλιακού τμήματος της Ηπείρου. Βέβαια, αργότερα άνοιξε περισσότερο η όρεξή του και ήθελε να καταλάβει την Ήπειρο, τη Δυτική Μακεδονία και τις υπόλοιπες προς νότον περιοχές, φθάνοντας μέχρι την Αθήνα. Βέβαια, ο Ι. Μεταξάς γνώριζε τις αρχικές βλέψεις του Ιταλού δικτάτορα, χωρίς να γνωρίζει τις νεώτερες απαιτήσεις του. Το τελεσίγραφο όμως ξεκαθάριζε τις απαιτήσεις του Μουσολίνι και δεν άφηνε καμία υπόνοια για τις ευρύτερες κατακτητικές βλέψεις των Ιταλών. Η σύνταξη όμως του τελεσίγραφου ήταν αόριστη και έτσι μπορούσε να αφήσει την εντύπωση ότι ο Ντούτσε θα μπορούσε να ικανοποιηθεί με την κατοχή περιορισμένων εδαφικών Ελληνικών εκτάσεων. Μήπως, άραγε, ο Ι. Μεταξάς εσκέπτετο όλα τα ανωτέρω τη στιγμή που υπέβαλε τις ανωτέρω ερωτήσεις στον Ιταλό Πρεσβευτή Γκράτσι; Και μήπως ήταν και αυτός ο λόγος που του προέβαλε και τα χρονικά όρια της τρίωρης προθεσμίας; Όμως ο Ιταλός Πρεσβευτής δεν έδειξε καμία προθεσμία να προχωρήσει σε συζητήσεις, διότι έτσι είχε διαταχθεί, οπότε ο Έλληνας Πρωθυπουργός κατάλαβε τις προθέσεις του και έτσι δεν απέμενε να κάνει τίποτε άλλο παρά να αποδεχθεί το γεγονός του πολέμου.\nΜετά από όλα τα ανωτέρω, ο Ι. Μεταξάς σηκώθηκε από τη θέση του και είπε ψυχρά και παγερά προς τον εκπρόσωπο της Ιταλικής Κυβέρνησης:\nΙ. ΜΕΤΑΞΑΣ: «Πολύ καλά, λοιπόν, έχομεν πόλεμον»\nΤότε ο Γκράτσι σηκώθηκε για να φύγει και ο Πρωθυπουργός τον προέπεμψε με ευγένεια μέχρι την έξοδο και ο Ιταλός Πρεσβευτής έφυγε χωρίς να ανταλλαγεί κανένας χαιρετισμός μεταξύ των δύο ανδρών.\nΜετά την αποχώρηση του Ιταλού Πρεσβευτή αμέσως ο Ι. Μεταξάς ειδοποίησε όλους τους αρμοδίους, συμπεριλαμβανομένου και του Πρεσβευτή της Μεγάλης Βρετανίας Παλερέτ. Στη συνέχεια ο Πρωθυπουργός μετέβη στο Υπουργείο Εξωτερικών, όπου την 5η πρωινή ώρα προήδρευσε του Υπουργικού Συμβουλίου.\nΣτο Υπουργικό Συμβούλιο ο Πρωθυπουργός, αφού έκανε την σχετική ενημέρωση, κάλεσε τους τυχόν διαφωνούντες Υπουργούς να παραιτηθούν. Κανείς όμως εκ των Υπουργών δεν παραιτήθηκε και όλοι συμφώνησαν με τους χειρισμούς του Πρωθυπουργού. Στη συνέχεια ο Πρωθυπουργός υπέγραψε πρώτος τα διάφορα Διατάγματα γενικής επιστράτευσης και κήρυξης της χώρας σε εμπόλεμη κατάσταση και ανήγγειλε την ανάληψη της Γενικής Αρχηγίας των ενόπλων δυνάμεων από τον Βασιλιά Γεώργιο Β΄ και την ανάθεση της Αρχηγίας του στρατού ξηράς στον Αντιστράτηγο Αλέξανδρο Παπάγο.\nΕν τω μεταξύ από τις 6 π.μ. οι Αθηναίοι άρχισαν να ξυπνούν από τους συριγμούς των σειρήνων. Ο λαός της Αθήνας βγήκε στους δρόμους και μέσα σε λίγη ώρα ολόκληρη η Πρωτεύουσα έπλεε στα γαλανόλευκα. Εκείνο όμως που συνέβη εκείνο το πρωί στην Αθήνα είναι αδύνατον να περιγραφεί. Εκτός βέβαια από τον μεγάλο ενθουσιασμό που είχε καταλάβει τα πλήθη, μεγάλες ομάδες στρατεύσιμων πολιτών έσπευδαν τραγουδώντας προς τα κέντρα στρατευσίμων για να φορέσουν το χακί και να υπερασπισθούν τα πάτρια εδάφη. Παράλληλα, προς τα ανωτέρω άρχισαν να κυκλοφορούν σε έκτακτες εκδόσεις οι εφημερίδες, οι οποίες γίνονταν ανάρπαστες από τους πολίτες, ενώ το ραδιόφωνο μετέδιδε συνεχώς το πρώτο ανακοινωθέν και τα Διαγγέλματα του Πρωθυπουργού και του Βασιλιά Γεωργίου Β΄.


Το πρόβλημα υγείας παίκτριας που έφερε σε δύσκολη θέση τον Σάκη! “Διαφωνώ πλήρως…” (ΒΙΝΤΕΟ) – Makeleio.gr\nHomeLIFESTYLEΤο πρόβλημα υγείας παίκτριας που έφερε σε δύσκολη θέση τον Σάκη! “Διαφωνώ πλήρως…” (ΒΙΝΤΕΟ)\nΤο πρόβλημα υγείας παίκτριας που έφερε σε δύσκολη θέση τον Σάκη! “Διαφωνώ πλήρως…” (ΒΙΝΤΕΟ)\nΜε στόχο μια θέση στην επόμενη φάση ανέβηκε ξανά στη σκηνή του The Voice η Βάλια Δήμου.\nΗ 25χρονη τραγουδίστρια από την Θεσσαλονίκη θέλησε μέσα από την ερμηνεία της να “κερδίσει” τον coach της, Σάκη Ρουβά και να είναι εκείνη που θα βρεθεί στα Battles.


Κεφαλονίτης ο νεότερος σεφ με αστέρι Michelin στο Λονδίνο!!! Μόλις 28 ετών ο Ασημάκης Χανιώτηs Βαλλιανάτος - Made in Greece\nΕίναι Έλληνας και μάλιστα Κεφαλονίτης, μόλις 28 ετών, κι είναι ο νεότερος τιμώμενος με αστέρι Michelin σεφ στο Λονδίνο. Η ανώτατη αυτή διάκριση για ένα σεφ, που για πολλούς αποτελεί και όνειρο ζωής, δόθηκε στον Ασημάκη Χανιώτη, το γένος Βαλλιανάτου από την Ρίζα, Θηνιάς. Ο ταλαντούχος νέος λατρεύει την Κεφαλονιά, έχει σπίτι στη Θηνιά και περνάει τα καλοκαίρια του στο νησί με την μητέρα του Ελευθερία Βαλλιανάτου και φίλους, που πολύ συχνά φιλοξενεί για να τους δείξει τις ομορφιές του νησιού μας.\nΟύτε ο ίδιος δεν μπορούσε να φανταστεί ότι θα διέγραφε μία τέτοια πορεία κι ότι θα κατέληγε executive chef σε ένα από τα καλύτερα εστιατόρια της πόλης, το Pied a Terre, που επί 27 χρόνια μάλιστα διατηρεί τα δικά του αστέρια Μichelin. Κατάφερε επίσης να βραβευτεί το 2018 στην ηλικία των 28 ετών και να γίνει ο πρώτος Έλληνας που του έχει απονεμηθεί αστέρι Michelin έξω από τη χώρα του αλλά και ο νεότερος που το έχει ποτέ κερδίσει στο Λονδίνο.\nΌπως λέει ο ίδιος στην ATHENS VOICE: «Για εμένα το Μichelin ήταν ο μεγαλύτερος στόχος μου από την μέρα που αποφάσισα να αφήσω τη χώρα μου και την οικογένειά μου. Αυτό δεν σημαίνει ότι είναι ο στόχος για όλους».\nΗ πορεία του Ασημάκη μπορεί να θυμίζει αυτό που λέμε «αμερικάνικο όνειρο»: Νέος, προσγειώνεται στη μεγάλη πρωτεύουσα του εξωτερικού, το Λονδίνο, και τα καταφέρνει. Ωστόσο ο δρόμος δεν ήταν ποτέ στρωμένος από ροδοπέταλα, καθώς η επιτυχία δεν είναι θέμα τύχης αλλά απαιτεί σκληρή δουλειά, πειθαρχία και υπομονή. Άλλωστε ο Ασημάκης είχε περάσει από όλα τα στάδια, ξεκινώντας από boufet , banquet, fine dining, room service, breakfast, a la carte, snack and finger foods. Όταν κάποια στιγμή τα εστιατόρια με αστέρι Michelin της Αθήνας, δεν απαντούσαν στα mail του προς αναζήτηση εργασίας, ακολούθησε τον δρόμο της μετανάστευσης.\nΟ Ασημάκης δηλώνει πως η Ελλάδα έχει στενά όρια, ωστόσο ο ίδιος επιδιώκει να προσθέτει την ελληνικότητα σε κάθε του πιάτο. «Από τη στιγμή που θα κάτσεις στο εστιατόριό μας, θα σου έρθει το ψωμί που ψήνουμε καθημερινά με φρέσκο προζύμι και ένα μπουκαλάκι με ελαιόλαδο από άγουρες ελιές που κάνω ο ίδιος. Ένα από τα πιάτα που είχα πέρσι στο μενού μου ήταν τα σαλιγκάρια «σαν στιφάδο» που μου έκανε η μητέρα μου όταν ήμουν μικρός. Εγώ τα έφτιαξα σε μορφή από ραβιόλια, γεμιστά με τα σαλιγκάρια και τη σάλτσα, και μικρά κρεμμύδια στο grill για να δώσω μια καπνιστή γεύση. Τώρα έχω μια μίξη ελληνικής και γαλλικής κουζίνας με foie gras που το σερβίρω με τραχανά, άλλο ένα πολυαγαπημένο ελληνικό υλικό, όπως χρησιμοποιώ και αγουρίδα, αυγοτάραχο, σταμναγκάθι από την Κρήτη και πολλά άλλα».\nΟ Ασημάκης λοιπόν βασίζεται στην παράδοση για να δώσει ένα νέο πρόσωπο στην ελληνική μαγειρική. Ταυτόχρονα προσαρμόζει με τη δική του οπτική και συνταγές σύμφωνα με τις διεθνείς τάσεις όπως το μενού για χορτοφάγους στο Pied a Terre, καθώς στο Λονδίνο υπάρχει μια μανία για οτιδήποτε vegetarian και vegan food. «Κάποιοι προτιμούν να κάνουν κάτι πιο απλό και βατό και να τελειώνουν, άλλους δεν τους ενδιαφέρει το φαγητό άλλα το πώς θα κάνουν καριέρα και θα αποκτήσουν χρήματα. Εμένα με ενδιαφέρει να γίνω όσο καλύτερος μάγειρας και chef μπορώ και να μάθω περισσότερα πάνω στον κλάδο μου».\nΤην ίδια στιγμή μαθαίνουμε μεταξύ άλλων ότι το προσωπικό που απασχολεί στο Pied a Terre είναι κατά 70% Έλληνες. Οι περισσότεροι μάχονται σκληρά στην κουζίνα πίσω από τα φώτα και σε εξαντλητικές βάρδιες χωρίς διαλείμματα, όπως συμβαίνει άλλωστε σε κάθε μεγάλη κουζίνα. Συχνά μπορεί να δημιουργούνται εντάσεις αλλά η επιτυχία είναι σίγουρα ομαδικό αποτέλεσμα.\n«Για μένα πάνω από όλα είναι η ομάδα μου, χωρίς αυτούς δεν θα είχα κάνει τίποτα. Ο sous chef μου, Σάκης Κωνσταντακόπουλος, κρατάει το μαγαζί όποτε δεν είμαι εκεί και κάνει ό,τι μπορεί για να είναι όλα τέλεια» μας λέει ο Ασημάκης και συμπληρώνει «Είμαι πολύ σκληρός πάνω στη δουλειά και με τον εαυτό μου και με την ομάδα. Κι αυτό για να παραμένει ο πήχης ψηλά. Δεν θα με δεις ποτέ να κάνω πλάκα όταν δουλεύω και δεν θα σερβίρω τίποτα για το οποίο δεν είμαι απόλυτα ικανοποιημένος. Όταν σχολάσουμε όμως μπορούμε να πίνουμε αδελφωμένοι μέχρι το πρωί».\nPied a TerreΑσημάκης ΧανιώτηςΑστέρι MichelinΚεφαλονιά


ΤΑΥΡΟΣ ΗΜΕΡΗΣΙΟ ΩΡΟΣΚΟΠΙΟ 20-7-2015\nΑρχική σελίδα Ωροσκόπιο Ημερήσιο Ωροσκόπιο Ταύρος Ημερήσιο Ωροσκόπιο 20-7-2015\n<p>Η επιτυχία των σχεδίων σας θα σας δώσει θάρρος όπως επίσης και η υποστήριξή σας από κάποιο άτομο κύρους. Πιθανόν μάλιστα να υπάρξει μια σημαντική ευκαιρία στον τομέα των οικονομικών και της καριέρας. Αισθηματικά θα υπάρξουν σίγουρα εξελίξεις αφού η κρίση που περνά η σχέση σας, μάλλον θα σας κάνει να προσέξετε το φλερτ που προέρχεται από ένα τρίτο άτομο. Αυτή παράλληλη σχέση που θα κάνετε δεν θα κρατήσει πολύ και προσπαθήστε να μην αφήσει σημάδια πάνω σας. Οι αδέσμευτοι θα αναζητήσετε κάτι το νέο, αλλά το πιθανότερο είναι να κάνετε μια απρόσμενη συνάντηση με ένα γνωστό σας πρόσωπο που θα το δείτε διαφορετικά.\nΙχθείς Ημερήσιο Ωροσκόπιο 1-12-2015\nΗ βελτίωση των οικονομικών σας θα σας βοηθήσει να τακτοποιήσετε πολλές επείγουσες υποχρεώσεις σας. Θα είναι μια μέρα που θα είστε αρκετά...\nΠαρθένος Ημερήσιο Ωροσκόπιο 22-10-2015\nΘα είστε πολύ δυναμικοί και θα κάνετε κινήσεις που θα σας οδηγήσουν κυρίως σε οικονομική επιτυχία. Θα μπορείτε να προωθήσετε τα σχέδιά...\nΠαρθένος Ημερήσιο Ωροσκόπιο 4-8-2015\nΘα έχετε αυτοκριτική διάθεση και θα αποφασίσετε να κάνετε κάποιες αλλαγές στη ζωή σας που θα σας διευκολύνουν να προωθήσετε καλύτερα τα...\nΠαρθένος Ημερήσιο Ωροσκόπιο 28-5-2015\nΚάποια σημαντική ευκαιρία στον τομέα της καριέρας και των οικονομικών θα σας παρουσιαστεί σήμερα και μην την αφήσετε να πάει χαμένη....


ΕΟΔΥ: 407 νέα κρούσματα covid-19 - 7 Οκτωβρίου | Santorini Magazine\nΕΟΔΥ: 407 νέα κρούσματα covid-19 – 7 Οκτωβρίου\nΑνακοινώθηκαν 407 νέα κρούσματα του νέου ιού στη χώρα, εκ των οποίων 56 συνδέονται με γνωστές συρροές και 25 εντοπίστηκαν κατόπιν ελέγχων στις πύλες εισόδου της χώρας.\n88 συμπολίτες μας νοσηλεύονται διασωληνωμένοι. Η διάμεση ηλικία τους είναι 67 ετών. 24 (27.3%) είναι γυναίκες και οι υπόλοιποι άνδρες. To 90.9%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω.\n232 ασθενείς έχουν εξέλθει από τις ΜΕΘ.


Χαράλαμπος Γεωργούλας, αρθρογράφος - Commonality - Σελίδα 2 από 19\nΑυτό που θα μπορούσε να προσδοκά βάσιμα η αξιωματική αντιπολίτευση, ήταν, αν όχι η σηματοδότηση της έναρξης μιας προεκλογικής περιόδου, όπως σημειώθηκε από ορισμένες πλευρές, οπωσδήποτε η ώθηση των πολιτικών δυνάμεων να λάβουν από τώρα θέσεις στους διαδρόμους του στίβου για τον επόμενο εκλογικό αγώνα δρόμου. Σε αυτές τις συνθήκες, από την απολογητική θέση που αντικειμενικά βρέθηκε, η κυβερνητική πλειοψηφία εκδήλωσε ορισμένα βασικά στοιχεία της τακτικής της. Επιβεβαίωσε την επιλογή της να ζητάει μεν συγγνώμη όταν υποχρεώνεται , αλλά να το κάνει με σκοπό να μείνουν στο απυρόβλητο οι νεοφιλελεύθεροι πυλώνες της (αντι)κοινωνικής και οικονομικής πολιτικής της. Αυτό ήταν το βασικό χαρακτηριστικό τής στάσης της στη Βουλή, απέναντι στην επιθετική κριτική που δέχτηκε από όλες της πτέρυγές της. Φαίνεται ότι έχει επιλέξει να βαδίσει στις εκλογές με την τακτική τής υποστήριξης με όλα τα μέσα του νεοφιλελεύθερου και αυταρχικού πυρήνα των επιλογών της στην αντιμετώπιση της πανδημίας, της οικονομικής κρίσης, των απαιτήσεων των μισθωτών και των ζητημάτων δημοκρατίας και κοινωνικής ασφάλειας. Αυτό την οδηγεί στο να συγκεντρώνει τα πυρά της έναντι της αξιωματικής αντιπολίτευσης σε επιθέσεις που αποσκοπούν να αποδείξουν την ανικανότητα και την ακαταλληλότητά της. Με κύριο στόχο την υπεράσπιση του αντι-ΣΥΡΙΖΑ ρεύματος, που εμφανίζει επικίνδυνα γι’ αυτήν σημάδια υποχώρησης. Το αποτέλεσμα είναι να αναδεικνύεται, κυρίως με δική της ευθύνη, μια εικόνα διαγκωνισμού για το ποιος από τους δύο είναι ο λιγότερο ικανός, ο χειρότερος διαχειριστής καταστάσεων. Μια εικόνα που συμφέρει σε πολλούς επιφανειακούς αναλυτές, μόνιμους εχθρούς της αναζήτησης της πολιτικής ουσίας, αλλά ενισχύεται και από συμπεριφορές στελεχών της αξιωματικής αντιπολίτευσης, καθώς λειτουργούν σαν αδύναμοι κρίκοι, οι οποίοι έλκουν τις μεθοδευμένες επιθέσεις της ΝΔ. Υποβαθμίζοντας έτσι τις υπαρκτές πολιτικές διαφορές.\nΣτο ερώτημα ποιους εκλογικούς στόχους θέτει η νέα ηγεσία, ένα καλύτερο ποσοστό στην τρίτη θέση ή τη δεύτερη θέση, η απάντηση ήταν ότι στόχος είναι μια σοσιαλδημοκρατική κυβέρνηση. Στόχος ενταγμένος μεν στη γνωστή και από την προηγούμενη περίοδο στρατηγική της αυτόνομης ύπαρξης του ΚΙΝΑΛ, αλλά με μια σημαίνουσα διαφορετική διατύπωση. Η οποία μπορεί να διεκδικεί τα πρωτεία από τον ΣΥΡΙΖΑ, πράγμα θεμιτό άλλωστε ως επιδίωξη, αλλά θέτει σε αναστολή, τουλάχιστον, την τακτική των ίσων αποστάσεων. Αφήνει μ’ αυτό τον τρόπο ανοιχτή τη δυνατότητα –στο πεδίο των υποθέσεων τουλάχιστον– ενός είδους συνεργασίας με δυνάμεις της Αριστεράς. Υπό την επήρεια, ίσως, των εμπειριών της Ιβηρικής; Οψόμεθα. Η διαφορά, βέβαια, στα καθ’ ημάς είναι πως εδώ αξιωματική αντιπολίτευση είναι ο ΣΥΡΙΖΑ και δεν είναι πιθανή η ανατροπή των συσχετισμών στο χρονικό διάστημα για το οποίο γίνεται η σχετική συζήτηση, όπως εκτιμούν όλοι οι αναλυτές. Άλλωστε, και ο ίδιος ο πρόεδρος του ΚΙΝΑΛ δήλωσε στη συνέντευξή του ότι δεν προτίθεται να εμπλακεί στα σχέδια της ΝΔ για αλλεπάλληλες εκλογικές αναμετρήσεις (κάποιοι μιλούν ήδη και για τρίτη). Κάτι τέτοιο θα ήταν πιθανό, καθώς θα επέτεινε την πόλωση, να λειτουργήσει σε βάρος του ΚΙΝΑΛ.\nΥπάρχει μια σοφή συμβουλή, την οποία δημόσιοι άνδρες και γυναίκες θα έπρεπε να παίρνουν πολύ…\nΧαράλαμπος Γεωργούλας: Αναζητώντας τη χαμένη ψήφο του ΠΑΣΟΚ\nΜε αφορμή την εκλογή προέδρου του Κινήματος Αλλαγής, ζήσαμε άλλη μια εκδοχή της περιγραφής του…\nΤο κακό είναι ότι, καθώς περνάει ο καιρός, τα αρνητικά αποτελέσματα της κυβερνητικής πολιτικής δεν συνεπάγονται μόνο την τραγική στατιστική των νεκρών και του καταρρέοντος ΕΣΥ. Πολλαπλασιάζουν και τα δευτερογενή προβλήματα της πανδημίας. Είναι γνωστό πια ότι από τους εκατοντάδες χιλιάδες νοσήσαντες μεγάλο ποσοστό θα κουβαλούν τις λιγότερο ή περισσότερο σοβαρές επιπτώσεις της νόσου στην υγεία για άγνωστο χρονικό διάστημα. Κι αυτό δεν θα επιβαρύνει μόνο τους ίδιους, θα επιφέρει συνέπειες οικονομικές και κοινωνικές στο οικογενειακό περιβάλλον τους. Ανάλογες επιπτώσεις, πιθανότατα και πιο βαριές, θα έχουν σε ένα στενότερο περιβάλλον οι δεκάδες χιλιάδες πια θάνατοι. Παιδιά μένουν χωρίς τον ένα ή και τους δύο γονείς. Γονείς σε προχωρημένη ηλικία μένουν χωρίς παιδιά που είχαν για στήριγμα. Οικογένειες, με τη στενή ή την ευρύτερη έννοια, χάνουν μέλη που μέχρι τώρα συνέβαλλαν στην κάλυψη των κοινών οικονομικών και άλλων αναγκών. Αλλά κι αν ακόμα δεν έχει τους έχει συμβεί τόσο μεγάλο κακό, οι περιπέτειες και οι απώλειες που επιφέρουν οι αναγκαίες ενέργειες για την αντιμετώπιση των σοβαρών προβλημάτων υγείας, έχουν αποδυναμώσει σημαντικό αριθμό πολιτών, ιδίως από τα πιο αδύνατα οικονομικά στρώματα. Διορατικοί και ευαίσθητοι λειτουργοί της υγείας και των υπηρεσιών πρόνοιας ήδη προειδοποιούν για τα σοβαρά και χρόνια προβλήματα, υγειονομικά και οικονομικά, που είναι βέβαιο ότι θα προκαλέσει ο ίδιος ο χαρακτήρας της νόσου και η εκδοχή της ως «μακράς νόσου», αλλά και η εξάπλωσή της σε μεγάλο τμήμα του πληθυσμού. Και προτείνουν τη δημιουργία ειδικού δημόσιου φορέα για την παροχή κάθε είδους υποστηρικτικής βοήθειας –υγειονομικής, κοινωνικής, οικονομικής– που θα χρειαστούν μεγάλες ομάδες του πληθυσμού. Για τους δογματικούς του νεοφιλελευθερισμού τέτοιου είδους προβλήματα παραπέμπονται στην περιβόητη αυτορρύθμιση. Δεν είναι δουλειά του δημοσίου να καταπιάνεται μ’ αυτά, λένε. Για τους φωστήρες αυτούς, το εμβόλιο αρκεί σαν λύση για πάσα νόσο. Για όσους, όμως, τα αντιμετωπίζουν στην καθημερινότητά τους, και θα τα αντιμετωπίσουν εντονότερα στο εγγύς μέλλον, η ανάγκη της άμεσης εκδήλωσης της κοινωνικής αλληλεγγύης είναι ζωτική. Το ίδιο και η διατύπωσή της σαν επείγον αίτημα και η δυναμική διεκδίκησή του. Δεν υπάρχει λόγος να βρεθούμε και σ’ αυτό το πεδίο ένα βήμα πίσω από τις απαιτήσεις των καιρών. Αν δεν νιώθει αυτή την ανάγκη η κυβέρνηση, δουλειά της αντιπολίτευσης είναι να την υποχρεώσει.\nΧαράλαμπος Γεωργούλας: Εθνικοί σαμποτέρ όσοι επικρίνουν τη ΝΔ\nΗ ομιλία του κ. Μητσοτάκη δεν τελείωσε με την υπεράσπιση της κυβερνητικής αποτυχίας. Αφιέρωσε το τελευταίο τρίτο σχεδόν του χρόνου του, για να επιτεθεί στον ΣΥΡΙΖΑ, «το κόμμα του ψέματος, που λέει όχι σε όλα και ναι στο τίποτα». Απαραίτητο συμπλήρωμα μιας τακτικής, που έχει απόλυτη ανάγκη τον μηδενισμό και τη συκοφάντηση της αντιπολίτευσης, γιατί αλλιώς δεν μπορεί να πείσει. Αν είχε μείνει σ’ αυτά, θα είχαμε απλά μια θλιβερή επανάληψη γνωστών ισχυρισμών. Ο κ. Μητσοτάκης, όμως, φαίνεται ότι πραγματικά ανησυχεί σοβαρά, γιατί θεώρησε ότι πρέπει να ενισχύσει την άμυνά του με όπλα από τη φαρέτρα τού μετεμφυλιακού κράτους της Δεξιάς. Χαρακτήρισε το κόμμα της αξιωματικής αντιπολίτευσης «υγειονομικό, κοινωνικό και εθνικό σαμποτέρ». Λόγια ζυγισμένα, από γραπτό κείμενο, όχι εν θερμώ ειπωμένα. Ας αναζητήσουν οι γλωσσολόγοι τις διαφορές από τους «εθνικούς μειοδότες» ή «προδότες» και οι ιστορικοί από τους καταδικαζόμενους άλλοτε με το «νόμο περί κατασκοπίας». Δικό μας χρέος, πάντως, είναι να τα κρίνουμε όλα αυτά πολιτικά, σαν ένα βήμα ακόμα στην κατηφορική σκάλα του ερεθισμού και της θώπευσης των εθνικιστικών αντανακλαστικών, καθώς και του αποκλεισμού της Αριστεράς από το πάνθεον των «εθνικών δυνάμεων» –και όποιου άλλου παραστεί ανάγκη– όταν απειλείται η κυριαρχία της Δεξιάς. Αν, μάλιστα, συνδυάσουμε το γεγονός αυτό με την καλά παιγμένη «εθνική έκρηξη» του κ. Μητσοτάκη στην ερώτηση της ανταποκρίτριας ξένου τύπου (οι ερωτήσεις όσων περνούν την πόρτα του Μαξίμου, συνήθως δεν είναι άγνωστες στους αποδέκτες τους) και τις κατηγορίες για «φιλοτουρκισμό» που ακολούθησαν από τους αεί πρόθυμους, ταιριάζουν όλα γάντι σε μια ενορχήστρωση με βασικό «μουσικό» θέμα το ζωογόνο για τη Δεξιά και καταστροφικό για τον τόπο διχασμό σε «εθνικόφρονες» και «εαμοβούλγαρους». Θα προσθέσουμε στο ήδη σκοτεινό φόντο του σκηνικού την τροπολογία για τη διασπορά ψευδών ειδήσεων, που προνοεί για ένα σιωπητήριο κατευναστικό των κυβερνητικών ανησυχιών. Ούτε απέναντι σ’ αυτό τον κατήφορο δεν γίνεται να συμπαραταχθεί η δημοκρατική αντιπολίτευση;\nΧαράλαμπος Γεωργούλας: Η πρόταση του ΣΥΡΙΖΑ να μη μείνει στα χαρτιά\nΌπως επιβεβαίωσε η τελευταία ανακοίνωση του υπουργού Υγείας, η κυβέρνηση παριστάνει την ψύχραιμη μπροστά στο θανατηφόρο τέταρτο κύμα και στις προειδοποιήσεις των ειδικών για ακόμα χειρότερες μέρες. Αρνείται να πάρει μέτρα για την υπερδιάδοση του ιού και την ολοκλήρωση των εμβολιασμών, εκεί που καθημερινά συνωστίζονται εκατομμύρια μετακινούμενοι εργαζόμενοι και γενικότερα πολίτες. Έχει αποδεχτεί το ενδεχόμενο να φτάσουμε στην ανοσία της κοινότητας με τον χειρότερο τρόπο, δηλαδή με τον ανεξέλεγκτο πολλαπλασιασμό των κρουσμάτων και χωρίς τη μόνιμη και ουσιαστική ενίσχυση του ΕΣΥ. Όσο κι αν κοστίσει αυτό σε ανθρώπινες ζωές. Η ευθύνη για την έκβαση της συλλογικής προσπάθειας δεν ανήκει πια σ’ αυτήν. Την έχει απεμπολήσει και ασχολείται περισσότερο με το πώς δεν θα δυσαρεστήσει το τμήμα του ακροατηρίου της, που επηρεάζεται από τους αρνητές του εμβολίου. Αν δεν την αναλάβουν οι δυνάμεις τής δημοκρατικής αντιπολίτευσης, ούτε οι ανεμβολίαστοι θα μειωθούν δραστικά και έγκαιρα, ούτε μέτρα προφύλαξης αποτελεσματικά θα ληφθούν και θα τηρηθούν, ούτε οι εμβολιασμοί της τρίτης δόσης θα προχωρήσουν. Η ευθύνη ανήκει σε όσους αντιλαμβάνονται τους πραγματικούς κινδύνους και αντιστρατεύονται τη στρατηγική επιλογή της ανεύθυνης κυβέρνησης.\nΈτσι φτάσαμε στο ίδιο έργο πάλι θεατές, σ’ έναν Οκτώβριο με πάνω από 4.000 κρούσματα τη μέρα κι έναν Νοέμβριο που ετοιμάζεται να ξεπεράσει τα 5.000, στις θλιβερές προβλέψεις για άλλους 3.000 θανάτους ως το τέλος του χρόνου, στη λιτάνευση της εικόνας του πολιούχου της συμπρωτεύουσας υπό τους ήχους των δηλώσεων παραπλανημένων πιστών ότι δεν κολλάει ο ιός στους ναούς και τις λιτανείες. Και στην εικόνα μιας κυβέρνησης που δεν τολμάει να πει το αυτονόητο, αλλά μετακυλίει την ευθύνη και το κόστος στους αυτοδιοικητικούς της ίδιας της δικιάς της παράταξης! Μακριά απ’ το Μαξίμου κι ας είναι πέντε πόντους… Στο κάτω κάτω, όσοι επιβιώσουν θα γευτούν τη γη της επαγγελίας, όπου η ανάπτυξη – ή μήπως η ανάκαμψη, έχουμε μπερδευτεί, κ. Σκυλακάκη – θα τρέχει με 8% και 9% (πάντως, όχι από τα δικά μας μπατζάκια). Το κακό είναι ότι αυτή η α-σθένεια ανάληψης της ευθύνης μοιάζει μεταδοτική. Και η αξιωματική αντιπολίτευση, παρά την ορθή κριτική στην απαράδεκτη στάση τής κυβέρνησης, δίστασε επίσημα, απ’ την αρχή και με σαφήνεια να πει κάτι απλό: όσο η πανδημία διαρκεί, τουλάχιστον, ξεχάστε τις παρελάσεις.


Boris Johnson: «Θα προστατευθεί η Nissan Βρετανίας μετά το “Brexit”»\nΟ βρετανός πρωθυπουργός Boris Johnson, επισκέφτηκε τις εγκαταστάσεις που έχει η Nissan στη χώρα και επιβεβαίωσε ότι η εταιρεία θα προστατευτεί στην περίπτωση εξόδου της Βρετανίας από την Ευρωπαϊκή Ένωση.\nΣτο πλαίσιο της προεκλογικής εκστρατείας ενόψει των εκλογών της 12ης Δεκεμβρίου για το εάν η Βρετανία θα αποχωρήσει από την Ευρωπαϊκή Ένωση ή όχι, ο Πρωθυπουργός της χώρας κ. Boris Johnson, επισκέφτηκε την περιοχή του Sunderland όπου βρίσκεται το εργοστάσιο της Nissan. Εκεί, μεταξύ άλλων, ο κ. Johnson ρωτήθηκε εάν εγγυάται για την απρόσκοπτη ύπαρξη της αυτοκινητοβιομηχανίας και τη λειτουργία των εγκαταστάσεών της και μετά την έξοδό της από την Ε.Ε.\nΟ Βρετανός Πρωθυπουργός απάντησε καταφατικά λέγοντας: «Φυσικά. Είναι απολύτου ζωτικής σημασίας να προστατεύσουμε την παραγωγική αλυσίδα, να προστατεύσουμε τη Nissan Motors και να διασφαλίσουμε ότι οι άνθρωποί της θα θέλουν να επενδύουν στη χώρα μας. Όπως είναι προφανές, όλα είναι εξασφαλισμένα για της μεγάλες αυτοκινητοβιομηχανίες που επενδύουν στη χώρα μας».\nΟ κ. Johnson δήλωσε ότι όλες οι εταιρείες αυτοκινήτου που υπάρχουν στη Βρετανία θα τύχουν προστασίας σε περίπτωση «Brexit», αφήνοντας να εννοηθεί ότι δεν διαταραχθεί η εφοδιαστική αλυσίδα αυτών έπειτα από την έξοδο της Βρετανίας. Ο κ. Gianluca de Ficchy, Πρόεδρος της Nissan Ευρώπης, έχει προειδοποιήσει ότι εάν οι δασμοί που θα επιβληθούν μεταξύ Ευρωπαϊκής Ένωσης και Βρετανίας ξεπεράσουν το 10%, τότε θα διακινδυνεύσει η συνέχιση λειτουργίας του εργοστασίου της εταιρείας. Όπως τόνισε: «Η εφαρμογή δασμών 10% θα θέσει σε αμφισβήτηση την ύπαρξη του εργοστασίου, καθώς το 70% των αυτοκινήτων που κατασκευάζονται σε αυτό εξάγονται στην Ευρώπη».


8 Λέξεις: Δε θα πιστεύετε πώς πλησίασε ο Ανδρέας Γεωργίου την «Μπρουκ» | Gossip-tv.gr\n8 Λέξεις: Δε θα πιστεύετε πώς πλησίασε ο Ανδρέας Γεωργίου την «Μπρουκ»\nH Κάθριν Κέλι Λανγκ βρίσκεται στην Ελλάδα για τη σειρά «8 λέξεις» και μίλησε για την προσέγγιση του Ανδρέα Γεωργίου σε εκείνη.\nΑκόμη, αναφέρθηκε στο τι την έκανε να του αφιερώσει χρόνο, στον ρόλο της, αλλά και στην επίσκεψή της στη χώρα μας!\nΒρίσκεσαι στην Ελλάδα για τα γυρίσματα της τηλεοπτικής σειράς «8 λέξεις».\n«Είμαι πάρα πολύ ενθουσιασμένη που βρίσκομαι στην Ελλάδα».\nΠοιος είναι ο ρόλος που θα υποδυθείς;\n«Θα υποδυθώ μια Αμερικανίδα δημοσιογράφο, που έρχεται από τη Νέα Υόρκη και κάνει μια έρευνα, υποτίθεται, αλλά τελικά δεν είναι το πρόσωπο που νομίζουν αρχικά ότι είναι... θα αποκαλυφθεί ότι είμαι κάτι άλλο. Είμαι ιδιαιτέρως ενθουσιασμένη που βρίσκομαι στην Ελλάδα, που θα συνεργαστώ με τον Αντρέα (Γεωργίου) στη σειρά αυτή και με τους ηθοποιούς αυτούς που θα γνωρίσω. Είναι μια ομάδα επαγγελματιών κι αυτό είναι πολύ ωραίο, είναι κάτι που μου αρέσει. Είναι μεγάλη μου τιμή να βρίσκομαι στη σειρά «8 λέξεις» και να δουλεύω με τον Αντρέα, αλλά και όλη την ομάδα».\n-Σε πόσα επεισόδια θα σε παρακολουθήσουμε;\n«Θα συμμετάσχω σε 16 επεισόδια και ο ρόλος μου θα είναι πολύ μεγάλος».\n-Στο σίριαλ θα μιλήσεις ελληνικά;\n«Θα μιλήσω όσο μπορεί να μιλήσει ένας επισκέπτης που θα είναι στην Ελλάδα και μαθαίνει κάποιες λέξεις. Τα επεισόδια θα παρουσιαστούν στις αρχές Νοεμβρίου, στο πρώτο δεκαήμερο».\nΑπό την άφιξή της στην Κέρκυρα!\n-Είναι η πρώτη φορά που έρχεσαι στην Ελλάδα και ειδικότερα στην Αθήνα;\n«Όχι, είναι η δεύτερη φορά που έρχομαι στην Αθήνα. Έχω επισκεφθεί και παλιότερα την Αθήνα, την οποία λατρεύω, επίσης αγαπώ την Ακρόπολη. Είχα κάνει και διακοπές με τους γονείς μου στη Σκόπελο, όταν ήμουν 8 χρονών... ήταν υπέροχα, θα πάω να δω την Ακρόπολη και βέβαια θα πάω στην Κέρκυρα, όπου θα περάσω τον περισσότερο καιρό, καθώς εκεί θα γίνουν τα γυρίσματα της σειράς. Θα φάω ελληνικά φαγητά, που είναι υπέροχα, και θα χορέψω ελληνικούς χορούς».\n-Ποιες διαφορές έχεις δει σε σχέση με την παραγωγή στην Αμερική και την Ελλάδα;\n«Στην Ελλάδα κάνουν γυρίσματα 20-25 σκηνών μέσα στη μέρα, αυτοί είναι οι ρυθμοί. Στην Αμερική, στο σίριαλ «Τόλμη και Γοητεία», που εξακολουθεί και παίζεται ακόμα, κάνουμε 30 σκηνές την ημέρα, ενώ έχει τύχει να κάνουμε 50 σελίδες κειμένου σε μια μέρα. Αν μπορώ να προσφέρω στην ιστορία και περάσουμε καλά, που είμαι πρόθυμη να προσφέρω, θα ξανάρθω στην Ελλάδα».\n-Το ευρύ ελληνικό κοινό σ' έχει γνωρίσει πολλά χρόνια πριν από το σίριαλ «Τόλμη και Γοητεία», στο ρόλο της Μπρουκ. Στην αντίληψη μας υπάρχει αυτός ο χαρακτήρας. Ο ρόλος που καλείσαι να ενσαρκώσεις έχει ομοιότητες;\n«Όχι. δεν έχει, ελπίζω πως δεν θα έχει... για τον θεό. Η Μπρουκ έχει άλλη ιστορία, άλλη διαδρομή, η ηρωίδα αυτή είναι τελείως διαφορετική, έχει άλλη ιστορία, είναι ένα πρόσωπο που προσπαθεί να ανακαλύψει κάτι κι έρχεται στην Ελλάδα για το λόγο αυτό. Πρόκειται για τελείως διαφορετικά πρόσωπα, είναι διαφορετικοί χαρακτήρες. Δεν θα ήθελα κι εγώ να υπάρχουν ομοιότητες, οι δύο χαρακτήρες είναι διαφορετικοί, δεν μοιάζουν καθόλου. Ο καινούργιος μου ρόλος, στη σειρά «8 λέξεις», αφορά μια δημοσιογράφο που θα «ξεσκεπάσει» και θα αποκαλύψει ένα μυστήριο για κάποιο χαμένο πρόσωπο. Σίγουρα ήθελα να κάνω κάτι διαφορετικό. Είμαι διατεθειμένη να «τσαλακώσω» την εικόνα μου, δεν έχω τέτοια θέματα. Διάβασα τα κείμενα και είμαι πολύ ενθουσιασμένη με αυτό που έχω να κάνω».\n- Γνωρίζεις τους ηθοποιούς με τους οποίους θα παίξεις μαζί;\n«Ξέρω ότι θα παίξω με την Πέμη Ζούνη, με τον Αντρέα Γεωργίου, τη Ναταλία Κυρίκου, τον Πάνο Μπακανδρέα, τον Ανδρέα Ανδρεόπουλο και τον Αλέξη Παππά. Γνώρισα διαδικτυακά αυτούς που πρέπει, αλλά και σ' ένα δείπνο που έγινε δύο ημέρες μετά τον ερχομό μου στην Ελλάδα, ώστε να γνωρίσω και το υπόλοιπο καστ».\n- Υπάρχει κάτι που ζήτησες ερχόμενη εδώ;\n«Ναι, ζήτησα υλικό από την παραγωγή για να κάνω το δικό μου promo στην Αμερική».\nΔείτε στη gallery πως ο Αντρέας Γεωργίου πλησίασε την Κάθριν Κέλι Λανγκ για να της προτείνει να συμμετέχει στη σειρά:


11 λόγοι που αγαπάμε τις γυναίκες με καμπύλες - Yousay.gr\nΤην μέρα που το Sports Illustrated, έβαλε εξώφυλλο μια πραγματική γυναίκα, ήταν η αρχή του τέλους για την επανάσταση του μηδενικού μεγέθους και του κοκκαλιάρικου σκελετού!Κι όταν λέμε μια πραγματική γυναίκα, εννοούμε εκείνη που τα ρούχα της δεν χαρακτηρίζονται ως “μέγεθος 0”, έχουν καμπύλες και τις αναδεικνύουν, δεν λιμοκτονούν και ζουν σε έναν πραγματικό κόσμο στον οποίο περιλαμβάνεται ΚΑΙ το φαγητό!\nΔεν κρύβουν το σώμα τους, δεν έχουν ενοχές για το βάρος τους, που είναι το κανονικό και προβάλουν ένα πολύ υγιές πρότυπο.Φυσικά, δεν θα μπορούσε να μην γίνει αποδεκτή αυτή η καινούρια τάση στην οποία υποκλίθηκαν ακόμα και τα πιο σκληροπυρινικά έντυπα μόδας όπως η Vogue!Και φυσικά υπάρχουν 11 λόγοι για τους οποίους αγαπάμε λίγο (έως πολύ) περισσότερο τα κορίτσια με καμπύλες!\n1. Γιατί δεν μπορούμε να φανταστούμε αυτές… χωρίς καμπύλες\nΣοβαρά τώρα, ποιος μπορεί να φανταστεί τη Shakira, την Serena Williams, την Beyonce ή την JLo, χωρίς τις καμπύλες τους; Κι εκείνες δεν προπάθησαν ποτέ να τις αλλάξουν.. ίσα ίσα..\nΔιαβάστε ακόμα: 10 αστεία σκίτσα που μόνο οι πολύ τεμπέλες γυναίκες θα καταλάβουν\n2. Γιατί κάποια ρούχα, φτιάχτηκαν γι’αυτό το σώμα!\n3. Γιατί αυτό..\n4… και αυτό.. είναι εξίσου όμορφα!\n5. Ιατρικοί λόγοι.. και δεν αστειευόμαστε..\nΜελέτες έχουν αποδείξει πως οι γυναίκες με καμπύλες παρουσιάζουν πολύ λιγότερα καρδιοαγγειακά προβλήματα! Αυτό βασίζεται στο ότι υπάρχει μεγαλύτερη μυική μάζα και η ινσουλίνη διαχέεται σωστότερα, μειώνοντας τις περιπτώσεις σακχάρου!\n6. Γιατί η άσκηση “βαθιά καθίσματα” παίρνει άλλες διαστάσεις..\nΑπό το γυμναστήριο.. μέχρι την τουαλέτα του club… τα κορίτσια με καμπύλες.. τα καταφέρνουν καλύτερα!!\n7. Είναι πιο “έντιμη” στο κρεβάτι\nΣυνήθως θα ακούσεις πως τα κορίτσια με καμπύλες προσπαθούν να είναι καλύτερες στο κρεβάτι για να καλύψουν τις αδυναμίες τους. Εμείς θα σου πούμε..καμία σχέση! Τα κορίτσια με καμπύλες, ξέρουν να χαίρονται την ζωή σε όλες της τις παραμέτρους! Είναι εκεί επειδή θέλουν, όχι επειδή σου κάνουν κάποια χάρη.. και ξέρουν να το απολαμβάνουν!!\n8. Μπορείτε να πάτε μαζί για φαγητό και να μην σου σπάσει τα νεύρα\nΌχι, στο βρώμικο στην Μαβίλη δεν έχει μπρόκολο με κουνουπίδι. Όχι, δεν θέλουμε να γουρουνιάζουμε συνέχεια.. αλλά εκείνη την μία φορά που θα θέλεις να το κάνεις, πίστεψέ μας, θες να το κάνεις με μια πραγματική γυναίκα που δεν φοβάται μην πάρει 200 γραμμάρια..\nΔιαβάστε ακόμα: Ζωή Μπόικου: Η Θεσσαλονικιά που έγινε εκατομμυριούχος από το σαλόνι του σπιτιού της (pics)\n9. Γιατί δεν είναι μίζερες..\nΠαραδέξου το.. όταν φέρνεις στο μυαλό σου γυναίκες με καμπύλες.. δεν υπάρχει ξινίλα πουθενά!!\n10. Γιατί η ομορφιά τους είναι διαχρονική\nΣτην Αναγέννηση, εκεί που η τέχνη άνθισε, είχατε δει ποτέ αδύνατο μοντέλο σε πίνακα; Στην αρχαιότητα μήπως οι πρόγονοι μας είχαν καμία γυναίκα με six pack και αδύνατη σαν μοντέλο των 90’s;\n11. Γιατί η αυτοπεποίθηση είναι αφροδισιακή\nΚαι μια γυναίκα με καμπύλες, που ξέρει να βγάζει την θηλυκότητά της στο έπακρο, είναι γεμάτη αυτοπεποίθηση κι αυτό είναι ερεθιστικό!\nΚαι τελικά τι είναι όλο αυτό; Απελευθέρωση της γυναίκας;\nΜια καινούρια αγορά στην μόδα που έχει κορεστεί από τα zero size και ανοίγεται στα plus size;\nΕίναι και τα δύο, όμως οι γυναίκες, μπορούν να το χειριστούν.\nΌσο μεγαλώνουμε σε ηλικία, τόσο αλλάζουν τα δεδομένα του σώματός μας κι όσο βαραίνει το σώμα μας, τόσο γινόμαστε πιο επικριτικοί και αυστηροί τόσο προς τη δική μας εικόνα, όσο και ως προς των τρίτων.\nΔιαβάστε ακόμα: Γιατί οι γυναίκες πάνω από τα 40 δεν συγκρίνονται;\nΜια γυναίκα που μπορεί να αποδεχτεί την εικόνα της, να πετάξει από πάνω της τις κελεμπίες και να διεκδικήσει το χώρο της στην ίδια την ζωή, έχει και την ικανότητα να διαχειριστεί τα δεδομένα της και το κυριότερο να απολαύσει τον ερωτισμό που αναδεικνύει.Ξέρει πως δεν έχει κανέναν λόγο να θέλει να επιβάλλει την εικόνα της σαν το «φυσιολογικό», όπως δεν έχει και κανέναν λόγο να αποδεχτεί μια αποστεωμένη εικόνα σαν «φυσιολογικό». Είναι αυτή που είναι και δεν αναζητά επιβεβαίωση!Ξέρει πως για την υγεία της πρέπει να φροντίσει το σώμα της, ξέρει πως για την ισορροπία της πρέπει να φροντίζει τον εαυτό της, αλλά είναι μια γυναίκα περήφανη όχι για το σώμα της, αλλά για τον εαυτό της.\nΌχι για το «φαίνεσθαι» του περιτυλίγματος, αλλά για το «είναι» της ύπαρξής της.


Πότε (και που) επιτρέπεται να κάνει ένας άντρας αποτρίχωση - ΟΔΗΓΟΣ ΠΕΡΙΠΟΙΗΣΗΣ\nAskmen Greece > Περιποίηση > ΟΔΗΓΟΣ ΠΕΡΙΠΟΙΗΣΗΣ > Πότε (και που) επιτρέπεται να κάνει ένας άντρας αποτρίχωση\nΓια όλες τις περιοχές υπάρχουν τα «Ναι» και τα «Όχι».\nΜασχάλες, στήθος, πλάτη, ώμοι. Πόσο τριχωτός είσαι, αλήθεια; Tόσο ώστε να αναρωτιέσαι αν κάποια σημεία στο σώμα σου πρέπει να απαλλαγούν από κάποιες τρίχες ή να «καθαρίσουν» εντελώς; Κάποτε, αυτή ήταν μια γενναία απόφαση. Σήμερα είναι απλώς μια επιλογή. Το μόνο που πρέπει πραγματικά να σε απασχολεί είναι το κατά πόσο θα την ακολουθήσεις και θα την υποστηρίξεις σωστά.\nΠότε, όμως, είναι «σωστό» για έναν άντρα να απαλλαγεί από τις ανεπιθύμητες τρίχες; Α. Όταν έχει έναν πραγματικό λόγο να το κάνει - όταν, δηλαδή, η τριχοφυία του είναι όντως υπερβολική κι ανεπιθύμητη και Β. Όταν ξέρει τι κάνει και ξέρει ότι δεν θα το παρακάνει.\nΘέλεις να ξυρίσεις όλο το σώμα επειδή αθλείσαι\nΣ' αυτήν την περίπτωση, το ξύρισμα του κορμού (ή και των ποδιών και των χεριών) δεν είναι απλώς επιτρεπτό, αλλά επιβάλλεται. Σε κάποια αθλήματα οι τρίχες επιβαρύνουν τις επιδόσεις (κολύμβηση), σε κάποια άλλα είναι αιτίες τραυματισμών (αθλήματα επαφής).\nΠαράλληλα, εννοείται ότι συντρέχουν και αισθητικοί λόγοι για να τολμήσεις ένα συνολικό grooming. Μην το σκέφτεσαι, λοιπόν. Αν είσαι ποδηλάτης, δρομέας, κολυμβητής ή αθλητικός τύπος γενικά, δεν έχεις κανένα λόγο να είσαι τριχωτός.\n> Το ξύρισμα σε όλο το σώμα παίρνει ώρα. Μην το ξεκινήσεις αν έχεις κανονίσει ραντεβού μες στο επόμενο μισάωρο (ή στο επόμενο δίωρο).\n> Μην κάνεις απότομες κινήσεις. Δεν θέλουμε να τραυματίσεις κάποιο όργανο ζωτικής σημασίας. Και ναι, εννοούμε εκείνο που καταλαβαίνεις.\n> Ξεκίνα με μια ξυριστική μηχανή. Θα σε βοηθήσει να τριμάρεις γρήγορα και χωρίς κοψίματα τις τρίχες.\n> Συνέχισε με ξυράφι. Περιττό να πούμε ότι το ξυράφι (ή ανταλλακτική λεπίδα του) πρέπει να είναι ολοκαίνουριο... Καθάρισε τις τριχούλες που άφησε η μηχανή ξυρίζοντάς τις αντίθετα από τη φορά με την οποία φυτρώνουν.\n> Κάν' τα όλα αυτά όσο είσαι μέσα στο ντους. Δεν υπάρχει λόγος να γεμίσεις με τρίχες όλο το μπάνιο, ούτε να κάνεις ακροβατικά πάνω απ' το νιπτήρα.\n> Όταν τελειώσεις με το ξύρισμα, κλείσε το ζεστό νερό και κάνει ένα δροσερό ντους για να σφίξουν / κλείσουν οι πόροι.\nΘέλεις να ξυρίσεις τις μασχάλες σου\nΟι γυναίκες περιμένουν να υπάρχει κάτι στο σημείο που ο κορμός σου συνδέεται με τα χέρια σου. Γιατί; Γιατί είσαι άντρας. Αυτό σημαίνει ότι αν δεν είσαι από εκείνους που ιδρώνουν την φανέλα στην προπόνηση ή ασχολούνται επαγγελματικά με το modeling, δεν έχεις κανένα λόγο να μεταμορφώσεις τη μασχάλη σου σε «μετάξι». Φαντάζεσαι την απογοήτευσή της όταν το ανακαλύψει;\nΘέλεις να τριμάρεις τις μασχάλες σου\nΤο τριμάρισμα, ναι, φυσικά κι επιτρέπεται. Όχι μόνο θα βελτιώσει την εικόνα σου, αλλά θα ελαττωθεί και η ποσότητα του ιδρώτα στις συγκεκριμένες - πολύ ευαίσθητες - περιοχές. Αν χρειάζεσαι έναν μπούσουλα, πάρε τις τρίχες σου τόσο ώστε να μην ξεπροβάλλουν όταν τα χέρια σου είναι κολλημένα στον κορμό σου.\nΘέλεις να ξυριστείς πριν κάνεις ένα τατουάζ\nΟι γνώμες διίστανται σχετικά με το αν πρέπει ή όχι να ξυρίσεις την περιοχή στην οποία θέλεις να κάνεις τατουάζ. Η γνώμη του ειδικού, πάντως, είναι η εξής (όπου ειδικός, ο Rocky Rakovic, συντάκτης του γνωστού αμερικανικού περιοδικού Inked):\n«Μπορεί να σου φαίνεται λογικό να ξυρίσεις την περιοχή πριν κάνεις το τατουάζ, αλλά καλύτερα να μην το κάνεις. Άσε να το κάνει ο tattoo artist ή ο βοηθός του, για να σιγουρευτούν ότι η περιοχή είναι εντελώς καθαρή τη στιγμή που θα αρχίζουν τη δουλειά τους. Αν πρόκειται να κάνεις τατουάζ μέσα στις επόμενες μέρες, άσε τις τρίχες να βγουν κανονικά στο συγκεκριμένο σημείο. Οι άνθρωποι του studio θα τις ξυρίσουν πιο εύκολα αν είναι μακρύτερες».\nΌταν πλέον βγεις από το studio, πρέπει να θυμάσαι ότι το τατουάζ είναι μια ανοιχτή πληγή. Αυτό σημαίνει ότι δεν πρέπει ούτε να ξυρίσεις το συγκεκριμένο σημείο αν δεν σου δώσει το πράσινο φως ο tattoo artist.


"Ηρωϊκή έξοδος" Κιλτίδη | ΠΟΛΙΤΙΚΗ | antinews.gr\n"Ηρωϊκή έξοδος" Κιλτίδη\nΜε επιστολή προς τον πρόεδρο της Βουλής ο Βουλευτής της Νέας Δημοκρατίας Κώστας Κιλτίδης ανακοίνωσε πριν από λίγο την ανεξαρτητοποίησή του.\nΗ ενέργεια αυτή του κ. Κιλτίδη θεωρείται αναμενόμενη, μετά την εμπλοκή του στην υπόθεση του Βατοπεδίου και την δημόσια αντιπαράθεσή του με τον πρώην υπουργό Αγροτικής Ανάπτυξης Αλέξανδρο Κοντό.\nΟ ίδιος ο κ. Κιλτίδης άλλωστε εμφανίζεται δυσαρεστημένος επειδή η Ρηγίλλης δεν τον κάλυψε ενόψει της σημερινής συζήτησης του πορίσματος για το Βατοπέδι στην Βουλή.\nΑπό το Γραφείο Τύπου της Νέας Δημοκρατίας, μετά από ερώτηση δημοσιογράφου για την ανεξαρτητοποίηση του βουλευτή Κιλκίς κ. Κ. Κιλτίδη, εκδόθηκε η ακόλουθη ανακοίνωση: «Δεν υπήρξε καμία έκπληξη για τη Νέα Δημοκρατία. Ο κ. Κιλτίδης ακολούθησε την πορεία, που ο ίδιος είχε χαράξει εδώ και καιρό».\nΕίναι γνωστό ότι ο κ. Κιλτίδης είχε συναντηθεί το τελευταίο διάστημα τρείς φορές δημοσίως με τον κ. Καρατζαφέρη και πολλές με την κ. Μπακογιάννη\nman8os 14/06/2010 11:21:58\nΚαλυτερα. Δεν χρειαζονται στην ΝΔ διεφθαρμενα , Ντορικα βαριδια.\nmessinios 14/06/2010 11:25:34\nΠΑΜΕ ΝΤΟΡΑ ΓΕΡΑ ΜΕ ΤΣΑΜΠΟΥΚΑ!!!\nman8os @ messinios 14/06/2010 11:30:10\nΗ Ντορα ανα βδομαδα θα περνει απο εναν. Ετσι στις 15 Σεπτεμβρη θα εχει 5 και θα φτιαξει κυνοβολευτικη ομαδα. Ο Σαμαρας θα προχωρησει με τους 85 και στο τελος θα νικησει την ΑΠΟΣΤΑΤΡΙΑ!\nmessinios @ man8os 14/06/2010 11:33:19\nΤΗΝ ΝΤΟΡΑ ΜΠΟΡΕΙ....ΤΟΝ ΓΙΩΡΓΑΚΗ ΠΟΤΕ!!!3 ΚΟΜΑΤΑ ΤΗΣ ΔΕΞΙΑΣ ΔΕΝ ΜΠΟΡΟΥΝ ΝΑ ΚΕΡΔΙΣΟΥΝ ΤΟ ΕΝΑ (ΠΑΣΟΚ)\nman8os @ man8os 14/06/2010 11:42:05\nΤο ΠΑΣΟΚ θα πεσει μονο του. Την μαχη της δεξιας αν κερδισει η ΝΔ ειναι ικανη προυποθεση για να παρει την κυβερνηση οποτε και αν γινουν εκλογες.\nΕπώνυμος @ man8os 14/06/2010 13:49:41\nΓια να είναι "κομμάτια" πρέπει να υπάρχουν. Η Ντόρα δεν υπάρχει πολιτικά, καιρός να το πάρετε απόφαση. Όσο νωρίτερα, τόσο καλύτερα για εσάς.\nΈνα μαγαζί που έκανε εξυπηρετήσεις είναι, αλλά τώρα που είναι στα κάτω του η πελατεία του φυλλοροεί. Πολιτικά έτσι κι αλλιώς μετά το 1990 ο Μητσοτάκης εκπροσωπεί την απόλυτη λαμογιά. Με αυτό που εκπροσωπεί δεν υπάρχει περιπτωση να προχωρήσει. Τόσο απλά.\nDimi @ messinios 14/06/2010 11:47:31\n"ΤΗΝ ΝΤΟΡΑ ΜΠΟΡΕΙ….ΤΟΝ ΓΙΩΡΓΑΚΗ ΠΟΤΕ!!!3 ΚΟΜΑΤΑ ΤΗΣ ΔΕΞΙΑΣ ΔΕΝ ΜΠΟΡΟΥΝ ΝΑ ΚΕΡΔΙΣΟΥΝ ΤΟ ΕΝΑ (ΠΑΣΟΚ)"\nΚι ύστερα, Ξύπνησες μεσσήνιε..\nmessinios @ Dimi 14/06/2010 12:08:50\nΗ ΠΟΛΥΔΙΑΣΠΑΣΗ ΤΗΣ ΔΕΞΙΑΣ ΑΦΗΝΕΙ ΤΟΝ ΓΙΩΡΓΑΚΗ ΓΙΑ ΠΟΛΛΑ ΠΟΛΛΑ ΧΡΟΝΙΑ ΣΤΟΥ ΜΑΞΙΜΟΥ.......ΑΣ ΠΡΟΣΕΧΑΝ ΟΛΟΙ ΤΟΥΣ ΠΟΥ ΘΕΛΟΥΝ ΝΑ ΓΙΝΟΥΝ ΑΡΧΗΓΟΙ...\nΣαος @ Dimi 14/06/2010 12:13:35\nΜπα, οι παπανδρέλληνες είναι η μόνη ελπίδα του Γιωργάκη...\nssd 14/06/2010 11:25:35\nΚιλτίδη πάρε τηλέφωνο να βάλεις ιδέες και στους Παυλόπουλο,Μαρκόπουλο κτλ.\nΊσως τότε μόνο να δει κουκιά χαμένα η Ν.Δ.\nΞεπατωμάρα που λένε και στο χωριό μου.\nSpm 14/06/2010 11:29:42\nΑνεξαρτοποιήθηκε ο Κιλτίδης!!!\nΤωρα εξηγείται η ...φαγούρα, που είχα.\nmessinios 14/06/2010 11:35:19\nΘΥΜΗΣΤΕ ΜΟΥ ΑΝ ΕΙΧΕ ΚΑΠΟΤΕ Η ΒΟΥΛΗ 3 ΔΕΞΙΑ ΚΟΙΝΟΒΟΥΛΕΥΤΙΚΑ ΚΟΜΑΤΑ..ΠΟΤΕ!!!!ΓΙΩΡΓΑΚΗ ΚΟΙΜΗΣΟΥ ΗΣΥΧΟΣ....\nΓιάννης @ messinios 14/06/2010 12:31:44\nΠοιός ο Κιλτίδης, ο Καρατζαφέρης ή η Μπακογιάννη.\nΦίλε μου δε ξέρεις ιστορία ούτε πολιτική.\nmessinios @ Γιάννης 14/06/2010 12:47:29\nΑΠΟ ΤΗΝ ΙΔΙΑ ΔΕΞΑΜΕΝΗ ΤΟΥ 40% ΨΑΡΕΥΟΥΝ ΟΛΟΙ!!!!\nΚΙΛΤΙΔΗΣ:1ος ΒΟΥΛΕΥΤΗΣ ΚΙΛΚΙΣ\nΚΑΡΑΤΖΑΦΕΡΗΣ: 1ος ΒΟΥΛΕΥΤΗΣ Β΄ΑΘΗΝΩΝ\nΝΤΟΡΑ: 1ος ΒΟΥΛΕΥΤΗΣ Α' ΑΘΗΝΩΝ\nΓΙΑ ΤΗΝ ΙΣΤΟΡΙΑ ΝΑ ΜΗΝ ΞΕΧΝΑΜΕ...\nloretta @ Γιάννης 14/06/2010 12:53:22\n...ασε κατι ξερουμε και λεμε αυτα που λεμε....καθε ΚΙΛΤΙΔΗΣ εχει τελειωσει πολιτικα...!.\nκαι να μην σου φανει περιεργο αν βρεθει κινημα πολιτων που δια την νομικης οδου ζητησει τις εδρες πισω...ΑΠΟ ΟΛΟΥΣ ΤΟΥΣ ΕΓΩΜΑΝΕΙΣ ΚΑΙΡΟΣΚΟΠΟΥΣ ΠΟΥ ΨΗΦΙΣΤΗΚΑΝ ΜΕ ΤΗΝ ΝΕΑ ΔΗΜΟΚΡΑΤΙΑ ΚΑΙ ΕΦΥΓΑΝ ΜΕ ΤΗΝ ΕΔΡΑ ΑΓΚΑΛΙΑ ΛΕΣ ΚΑΙ ΤΟΥΣ ΑΝΗΚΕΙ.\nσυντομη η καριερα των κυριων και τις κυριας.\nΓιάννης @ Γιάννης 14/06/2010 12:56:49\nόλοι της ΝΔ αυτό το ξέχασες.\nΚαι οι κύριοι και κυρίες εκπροσωπούν τι αρκιβώς;\nΓΙΑΔΙΚΙΑΡΟΓΛΟΥ 14/06/2010 11:37:59\nKαι μέσα σ΄όλα ο Επίτιμος -αντί να φυλάει στα στερνά του τιμημένα- όπως λέει ντορικοπαραπολιτικό μπλογκ είναι αποφασισμένος να μιλήσει και ....τρέμει -λέει το μπλογκ- ο Σαμαράς!\nΚαλά οι άνθρωποι -το μητσοτακέϊκο- δεν μπορούν να καταλάβουν ότι το όνομά τους και μόνον για τη συντριπτική πλειοψηφία του λαού παραπέμπει σε ίντριγκα, συνωμοσία, αποστασία και απαξία; Και βάζουν τα εξαπτέρυγα να κάνουν κινήσεις εναντίον της Ρηγίλλης....Τί να πω. Μωραίνει Κύριος ....\nLewnidas 14/06/2010 11:42:29\nκιαλλοι κιαλλο κιαλλοι κιαλλοι\nX 14/06/2010 12:04:32\nκαι ο κύριος Σκυλακάκης θα πρέπει να παραιτηθεί από την έδρα του στο ευρωκοινοβούλιο αν επιθυμεί να αποχωρήσει από τη ΝΔ.Άλλωστε οι ψήφοι στις ευρωεκλογές πηγαίνουν στο κόμμα, δεν κουβαλά προσωπικούς σταυρούς!\ntheagpar 14/06/2010 12:05:47\nY. 14/06/2010 12:22:49\nmessinios 14/06/2010 12:27:07\nΠΑΙΡΝΟΥΝ ΣΕΙΡΑ: ΕΛΣΑ ΠΑΠΔΗΜΗΤΡΙΟΥ,ΚΟΝΤΟΓΙΑΝΝΗΣ,ΓΙΑΝΝΟΠΟΥΛΟΣ,Κ. ΜΗΤΣΟΤΑΚΗΣ,ΓΙΑΚΟΥΜΑΤΟΣ,ΒΑΡΒΙΤΣΙΩΤΗΣ,ΚΟΝΤΟΣ,ΠΟΛΥΔΩΡΑΣ,ΜΑΡΚΟΓΙΑΝΝΑΚΗΣ,ΑΥΓΕΝΑΚΗΣ,ΚΕΦΑΛΛΟΓΙΑΝΝΗ,ΓΑΛΗΝΟΣ\nman8os @ messinios 14/06/2010 13:03:36\nΑπο αυτους 4-5 θα την ακολουθησουν τελικα. Μην πεφτεις στην παγιδα που επεσε ο Σαμαρας το 93... Και βεβαια αυτος ηταν πολυ πιο νεος, δικαιολογητε η απερισκεψια του. Η αλλη στα 60 της, ακομα εχει παρορμησεις?\nΑυριανιστής @ messinios 14/06/2010 13:15:43\nΜιλάμε για ογκόλιθους, για γίγαντες της πολιτικής!\napis22 14/06/2010 12:35:53\nΑπεκόπρισε η φορβάς εν τω αλωνίω\nψυχραιμια 14/06/2010 12:59:10\nΤωρα θα επανελθει ως βουλευτης και ο Συμπιλιδης για να ολοκληρωθει ο κυκλος.\nSic transit gloria mundi @ ψυχραιμια 14/06/2010 13:09:39\nΆχ αυτό το επαναστατημένο Κιλκιστάν! Φεύγει ο μποϋκοτέρ και θα επανέλθει ο σαμποτέρ!\nloretta @ Sic transit gloria mundi 14/06/2010 13:13:07\n....ο σαμποτερ που επικαλεισε αγαπητε...δικαιωθηκε..!!\nloretta @ Sic transit gloria mundi 14/06/2010 13:13:46\nκαι ο σαμποτερ δεν ειναι ο Σιμπιλιδης....\nSic transit gloria mundi @ Sic transit gloria mundi 14/06/2010 13:57:15\nΠραγματικό Μέξικο η περιοχή:\nΚιλιτίδης ως αδούλωτος αντιαρχηγικός Εμιλιάνο Ζαπάτα.\nΣυμπιλίδης ως Πάντσο Βίλλα ο δυναμιτάκιας.\nΚαι ο Τσίτουρας, ο στρατηγός Σαντ' Άννα που εκπόρθησε το Άλαμο των οχυρωμένων Βατοπαιδινών!\nSic transit gloria mundi @ Sic transit gloria mundi 14/06/2010 15:28:11\nΚλέβουν τώρα και μοσχάρια. Η ομοιότητα Κιλκιστάν - Μέξικο γίνεται πλέον σκανδαλώδης.\nmessinios @ ψυχραιμια 14/06/2010 13:14:25\nΣΥΜΠΙΛΙΔΗΣ ΚΑΙ ΤΣΙΤΟΥΡΙΔΗΣ!!\nΓιαννης Διατικος 14/06/2010 13:18:18\nΓιατι δεν λες χέστηκε ο φοράδα στο αλώνι-Βρε ούστ λεμέδες- ανύπαρκτοι-\nmessinios 14/06/2010 13:36:36\nanonymos 14/06/2010 14:05:52\nnov11 14/06/2010 14:11:27\nΘα μπορούσε ο Κιλτίδης να επανεκλεγεί μετά από όσα διαδραματίζονται και μέσα στο σύστημα αναφοράς των συσχετισμών των δυνάμεων του χώρου του;;\nΣε αυτή την ερώτηση απαντά η ανεξαρτητοποίησή του που γι αυτόν είναι Η ΧΡΥΣΗ ΕΥΚΑΙΡΙΑ ΝΑ ΕΠΙΠΛΕΥΣΕΙ ΠΙΑΝΟΝΤΑΣ ΔΙΠΛΑΝΗ ΣΑΝΙΔΑ και φυσικά πάντα η ελπίδα πεθαίνει τελευταία.Ο καθένας, μέρες που΄ναι.. δίνει τον αγώνα του 'από το δικό του μετερίζι για την επιβίωση'....\nanonymos 14/06/2010 15:54:31\nΜαγκες Πιάστε τα γιοφύρια\ndiasapollon 14/06/2010 16:54:11\nΣτο καλό και με την νίκη,ένας ένας φεύγούν τα β..αρ..ίδια και πάνε στην Ντόρα και ακόμα πάρα πέρα.Τρέμετε ρε μάγκες,η Μεγαλιωτάτη θα κάνει κόμμα,την Νέα Ελλάδα,με τις ευλογείες του επίτιμου,γιά να σώσουν τα τομάρια τους.Ο λύκος και αν εγέρασε και άλλαξε το μαλλί του......κλπ κλπ.\nStrange Attractor 14/06/2010 22:27:12\nΚρίμα, η απώλειά του θα στοιχήσει. Ήταν βλέπετε και ομορφάντρας (εκτός από διανοούμενος). Ο γιόκας του με το σάϊτ, τι λέει τώρα;


✿ Οι Σκέψεις Μου Κάνουν Θόρυβο..: ΜΠΡΟΣΤΑ ΣΤΗΝ ΚΑΛΠΗ ΣΚΕΨΟΥ ΟΣΟΥΣ ΑΥΤΟΚΤΟΝΗΣΑΝ...\nΜΠΡΟΣΤΑ ΣΤΗΝ ΚΑΛΠΗ ΣΚΕΨΟΥ ΟΣΟΥΣ ΑΥΤΟΚΤΟΝΗΣΑΝ...\n...εξαιτίας αυτών που μας κυβερνούν σήμερα.\nΣκέψου την σημαντική αύξηση της κατάθλιψης,\nαλλά και τα ποσοστά\nτων περιστατικών απόπειρας αυτοκτονίας,\nπου δεν καταγράφονται.\nΟι κλήσεις στην εθνική γραμμή βοήθειας\nπαρουσίασαν αύξηση 70%.\nΟι αυτοκτονίες αυξήθηκαν ραγδαία\n-1.500.000 άνεργοι πολίτες-\nαλλά και λόγω της εργασιακής ανασφάλειας\n-με τον κίνδυνο ότι θα χάσουμε τη δουλειά μας-\n6 στους 10 νέους είναι άνεργοι.\n2.400.000 πολίτες είναι ανασφάλιστοι.\nΟι άστεγοι κοιμούνται στους δρόμους.\nΤα γενόσημα αντικατέστησαν τα αληθινά φάρμακα.\nμάς σκοτώνει μέσα στα ίδια μας τα σπίτια.\nΤα συσσίτια είναι πια ένα συνηθισμένο φαινόμενο.\nΑμέσως μετά τις εκλογές τις Κυριακής\nυπογεγραμμένο από το δίδυμο Σαμαρά/Βενιζέλου,\nπου μας χαϊδεύουν σήμερα κι αύριο θα μας πνίξουν.\nΕνόσω εκείνοι σχεδιάζουν μέσα στις βίλες τους,\nτο πως θα μας πιουν ακόμα λίγο αίμα,\nεμείς θα πάμε στην κάλπη και θα τους ξαναψηφίσουμε;\nΘα ψηφίσουμε τους Δήμιους μας;\nκαι είναι την Κυριακή στις 25 του μήνα.\nΗ ανατροπή είναι δική μας υπόθεση.\nΑς σκεφτούμε πως\nμε τη δύναμη της ψήφου μας\nμπορούμε να τους καταστρέψουμε.\nΉ να τους συντηρήσουμε.\nΤην Κυριακή η Ευθύνη είναι δική μας.\nΌπως και την Δευτέρα άλλωστε....\n"o pio pistos filos tou skylou" ...... 1η Foto ..... "The Wall"\nWe don't need no "education"...\nΕιρήνη 24 Μαΐου 2014 - 8:30 μ.μ.\n...όσους αυτοκτόνησαν και όσους το έχουν στα υπόψιν........ Καλό βράδυ και καλό βόλι!!! Σε φιλώ!\nAriadni St. 24 Μαΐου 2014 - 8:57 μ.μ.\nΑυτο ακριβώς και ευτυχώς που κάποιες δολοφονίες απετράπησαν τελευταια στιγμη!\nMaria Kanellaki 24 Μαΐου 2014 - 9:13 μ.μ.\nΘα έλεγα αυτούς ειδικά, να τους σκεφτόμαστε διαρκώς και ανελλιπώς.\nΗ ευθύνη μας είναι και μετά την κάλπη. Να μην επιτρέψουμε να μείνουν ατιμώρητοι οι υπαίτιοι.\nΚι όλους όσους επιχείρησαν, όσους το σκέφτηκαν, όσους αρρώστησαν απ' το βάρος της πίεσης, όσα ορφανά μείνανε πίσω, όλα... Για μένα, η "ανατροπή" θα είναι αυτό ακριβώς. Για ν' αναπαυτούν οι ψυχούλες τους και για να αποκατασταθεί το άδικο.\nΠέτρος Κ. 24 Μαΐου 2014 - 9:16 μ.μ.\nΕίχα σκεφτεί να γράψω κάτι σχετικά με τα ταξίματα των ημερών. Ξέρεις πόσα είναι; Αν ψάξεις να βρεις τι έχουν υποσχεθεί μέσα στον Μάιο μόνο, και πόσα νομοσχέδια απέσυραν για να τα ξανακαταθέσουν μετά τις εκλογές, θα καταλάβεις ότι τα μνημόνια τέλειωσαν, η οικονομία ανέκαμψε, τον Σόιμπλε τον έχουμε για να μας καθαρίζει το παπούτσι.\nΠόσες μέρες έχεις να δεις τον στούρνο ή τον Θεοχάρη στο γυαλί; Πόσες μέρες έχουν να πουν κάτι για φοροδιαφυγή ή να ακουστεί κάτι για προσωποκράτηση;\nΑπό μεθαύριο Δευτέρα που θα έχει κληρώσει τα ξαναλέμε.\nΑνώνυμος 24 Μαΐου 2014 - 9:25 μ.μ.\nΠέτσες στα αυτιά έχουν Πέτρα... Φτάνει ότι αρπάξει ο κώλος τους...\nΨηφίστε πάλι τους ίδιους και μετά να τους βρίζετε γιατί έτσι έχετε μάθει.. Ποιες αυτοκτονίες να σκεφτούν;;; Είναι ο ίδιος λαός που έτρεχε να πάρει τα βοηθήματα όταν κάηκε η Ηλεία, με ψεύτικα χαρτιά.. Είναι ο ίδιος λαός ο κουτσός, ο τυφλός, ο μουγγός που βούταγε τα επιδόματα με ψεύτικα δικαιολογητικά.. Γιατί;;; Γιατί του λείπει τελικά το φιλότιμο ρε...\nΓιατί λίγοι έχουν τσίπα σε αυτόν το τόπο... Γιατί αν δεν σε πιάσουν να ρεμουλιάζεις είναι ίσον με το ότι δεν ρεμούλιασες τελικά..\nΕιλικρινά τι μας ψεκάζουν δεν ξέρω.. Πάντως δουλεύει..\nΑλοίμονο στον άδικο χαμό 5000, 6000 ανθρώπων που τελικά μόνο δολοφονία είναι...\nChristina Andromeda 24 Μαΐου 2014 - 9:32 μ.μ.\nΑνησυχώ πάρα πολύ Πέτρα, μα πάρα πολύ. Οι άνθρωποι που δεν έχουν πρόσβαση στο διαδίκτυο χάφτουν αυτά που λέει η τηλεόραση, αλλά κι αυτοί που έχουν ιντερνετ ή τσόντες βλέπουν ή τίποτα από αυτά τα εθνικιστοκο-συνομοσιολογικά blog. Πλέον τους είναι πιο ευχάριστο και εύκολο να ανοίξουν το κεφάλι του διπλανού τους από το να καταψηφίσουν τους Αντωνάκηδες. Διαιωνίζουν το εμφυλιακό μίσος και καπηλεύονται τον πατριωτισμό και την θρησκεία. Έχω φτάσει σε σημείο να νιώθω τυχερή και μόνο που μπορώ ακόμα να εκφράζω την άποψή μου στο ιστολόγιό μου. Μόνο στον θεό ελπίζω σε τίποτα άλλο.\nFunky Monkey 24 Μαΐου 2014 - 10:54 μ.μ.\nΔεν έχω κάτι να προσθέσω, με κάλυψες απολύτως!\nΚαλό βράδυ, ομορφιά μου και καλό βόλι αύριο.\nMarie-Anne 24 Μαΐου 2014 - 11:26 μ.μ.\nΜαζί σου, Πέτρα μου!!!!!!!!!!!!!!\nΠόσοι όμως θα ακολουθήσουν...αναρωτιέμαι!!!!\nΣμαραγδένια Ρούλα 24 Μαΐου 2014 - 11:35 μ.μ.\nΠράγματι Πέτρα την λύση την κραταμε στα χέρια μας.. αλλά πες μου βρε αγάπη μου γιατί δεν την βλέπουν.. ..λες να μας ψεκαζουν που λεει και η Μαριλένα πιο πάνω;;..ο κόσμος πιστευει οτι του σερβίρουν χρονια και χρόνια τα ιδια και απαράλαχτα.... πλύση εγκεφάλων κάνουν ... ας ελπίσουμε οτι θα υπάρχουν ακομα ξυπνιοι .....φιλάκια Πετρα μου και καλό βόλι...\nΛωτοφάγος 24 Μαΐου 2014 - 11:37 μ.μ.\nΑρκει να σκεφτούν, Πέτρα μου. Και να μην έχουν χυλό αντί για μυαλό. Ευελπιστώ πως κάτι κατάλαβαν. Κι ότι δεν θα καταλήξουμε με κυβέρνηση σαμαροβενιζέλων και χ.α.\nΚαλό βόλι, γλυκιά μου.\nΆμυ (Ψυχής σιωπές) 24 Μαΐου 2014 - 11:42 μ.μ.\nΤι να πω πια....μακάρι ο σημερινός σεισμός να "ταρακούνησε και κανένα μυαλό ΕΠΙΤΕΛΟΥΣ!!!!!!!!\nπολλά πολλά φιλάκια Πετροκόριτσο μου:))\nMaria Villioti 24 Μαΐου 2014 - 11:43 μ.μ.\nΤο δικό μου χειλάκι έχει αρχίσει να σκάει από χθες, μετά την ομιλία Σαμαρά... Λέτε να γίνει το θαύμα; Συγκρατημένη αισιοδοξία προς το παρόν. Φιλιά πολλά κοριτσάκι!!!\nΚλαυδία 25 Μαΐου 2014 - 12:39 π.μ.\nΔεν υπάρχει οικογένεια χωρίς άνεργο, μισθός ή σύνταξη που να μην έχει περικοπεί, παιδεία, υγεία, ασφάλεια...ανύπαρκτα, τι άλλο πρέπει να συμβεί για να αφυπνισθεί ένας λαός ;;;\nAFRA 25 Μαΐου 2014 - 1:39 π.μ.\n..αν θα ψηφισουμε ξανα τους δημιους μας;;Μαλλον εχουμε υποστει διανοητικη απονευρωση, τουτεστιν ειμαστε λιγο εως πολυ μαζοχιστες..!Κατι συμβαινει και τη μερα της καλπης,εκει που ορκιζομασταν οτι θα ...θα ..θα, τελικα εθελοσυμμετεχουμε στη μελλοντικη αυτοχειρια μας!!\nΆννα Πάρος 25 Μαΐου 2014 - 8:43 π.μ.\nΑχ Petra μου! Σκέφτεται, όποιος έχει με τι να σκεφτεί. :-(\nΕλενα Λ. 25 Μαΐου 2014 - 9:25 π.μ.\nΝα μην ξεχνάμε γενικώς πετροκόριτσο!\nΑυτό πρέπει να κάνουμε!\nΝα μην ξεχνάμε ποτέ και τίποτα!\nme (maria) 25 Μαΐου 2014 - 11:03 π.μ.\nΜακάρι να σκεφτούν Πέτρα μου...μακάρι!!...αν τους έχει μείνει λίγο μυαλό και δεν τους το έκαψαν οι δημοσιογράφοι οι πουλημένοι!\nποιώ - ελένη 25 Μαΐου 2014 - 11:16 π.μ.\nΑς κάνουμε την αγανακτηση πράξη!!!\nΓια να μην δούμε το πικρόγελο με την ανακοίνωση\nτων αποτελεσμάτων...ψηφίζουμε με το χέρι στην καρδιά\nΕλένη Φλογερά 25 Μαΐου 2014 - 12:13 μ.μ.\nΓλαύκη 25 Μαΐου 2014 - 3:23 μ.μ.\nΆσε, Πετρουλίνι, διάβασα μόλις ένα σχόλιο της Αριστέας, από εκεί στου Γαλάτη, και με έπιασε για άλλη μια φορά απελπισία. Όχι, πως δεν τα ξέρω, τα γνωρίζω πολύ καλά και κάποια από πρώτο χέρι, όπως κι εσύ, όμως τα βάζουμε στο πίσω μέρος του μυαλού μας. Όλο αυτό, για να έχουμε σώας τας φρένας και να συνεχίζουμε με τη λιγοστή αισιοδοξία, που μπορεί να βγει από το στύψιμο της ψυχής μας.\nΑ, ρε και τα βόλια μας να έβρισκαν κατάστηθα τον βοσκό, μπας και δείξει κανένα έλεος!!!\nGiannis Pit 25 Μαΐου 2014 - 7:51 μ.μ.\nΚαλησπέρα Joan..Εν αναμονή της ανταπόκρισης της κοινωνίας στις σκέψεις σου...! καλό βράδυ να έχεις.\nkaterina koko 25 Μαΐου 2014 - 8:20 μ.μ.\nΕίσαι θεά! Τα σέβη μου! Κάτι γίνεται...νομίζω!\nairis 25 Μαΐου 2014 - 10:03 μ.μ.\nΒρε συ κοίτα στα ανεπιθύμητα...αφού πέρασα χτες βράδυ και νομίζω ότι σχολίασα ...( αρχές αλτσχάιμερ πρέπει να έχω...)\nΑυτή τη φορά είμαι πολύ απογοητευμένη... Δεν πιστεύω σε αλλαγές, ότι θα συνετιστούν, ότι θα σκεφτούν...\nΟ φόβος και η χαζομάρα επικρατούν! Τα ακούω κάθε μέρα από ανθρώπους υποτίθεται σοβαρούς...\nΚι εγώ τι έκανα; Όλη μέρα ζωγράφιζα!\nΆντε Κεμάλ... καληνύχτα..... αυτός ο κόσμος δεν θα αλλάξει ποτέ!\nJoan Petra 30 Μαΐου 2014 - 9:51 π.μ.\nΤην Καλημέρα μου σε όλες και σε όλους! Θα έχετε καταλάβει ήδη πως είχα μια (πρόσκαιρη ελπίζω) δυσκολία στο να απαντήσω στα σχόλια σας. Πολλές υποχρεώσεις, πρόβλημα με το ίντερνετ (κατάντησε πια καθημερινό φαινόμενο), η ζέστη (που δεν ήρθε!) τα λόγια του παπά, δικαιολογίες δηλαδή!! Αχαχα! Οι εκλογές τελείωσαν, όλοι ξέρουμε το αποτέλεσμα, οπότε παρακάτω βλέποντας και κάνοντας! Πολλά γλυκά φιλιά σε όλες και όλους και καλό Σουκου :))


Ομιλία: Τρομοκρατία και Προσφυγικό. Υπάρχει σχέση; Η περίπτωση της Ευρώπης. – Το Δίκτυο\nΜία σημαντική πτυχή της σύνδεσης προσφυγικού και τρομοκρατίας είναι τα περιβόητα πλέον hot spots. Τα κέντρα κράτησης έχει παρατηρηθεί – δεν υπάρχουν στοιχεία επίσημα τουλάχιστον για κάτι τέτοιο στην Ελλάδα – ότι εξελίσσονται σε εκκολαπτήρια ριζοσπαστισμού και στρατολόγησης. Αλλά έχει παρουσιαστεί και το ανάποδο. Δηλαδή, να είναι τα κέντρα αυτά στόχος τρομοκρατικών επιθέσεων, όπως έχει γίνει σε Γερμανία και Σουηδία.


Μιλφέιγ πεντανόστιμο (Video) | Συνταγές - Sintayes.gr\nΑρχική Σελίδα » Συνταγές » Μιλφέιγ πεντανόστιμο (Video)\nΑναρτήθηκε στις 09/08/2021 σε Γλυκά - Επιδόρπια, Συνταγές\nΈνα φανταστικό Μιλφέιγ, εύκολο στη παρασκευή του για να το απολαύσετε δροσερό τις ζεστές μέρες του καλοκαιριού σε όλες τις περιστάσεις αλλά και όλες τις εποχές του χρόνου σαν επιδόρπιο. Μια απλή και εύκολη στη παρασκευή της συνταγή ζαχαροπλαστείου για ένα Μιλφέιγ για ένα από τα ωραία μιλφέιγ που έχετε φάει και σας προτείνουμε να το δοκιμάσετε!\n1 αυγό ολόκληρο + 3 κρόκοι αυγού\nΣε μια κατσαρολίτσα ρίχνετε το γάλα, τη κρέμα γάλακτος, τη ζάχαρη, το κορν φλάουρ, το ολόκληρο αυγό και τους 3 κρόκους αυγών και τα ανακατεύετε διαρκώς με σύρμα, σε μέτρια φωτιά μέχρι να βράσει και πήξει ελαφρώς η κρέμα.\nΤην αποσύρετε από τη φωτιά, προσθέτετε τη βανιλίνη, ανακατεύετε καλά να ενσωματωθεί και μετά σκεπάζετε τη κρέμα με πλαστική μεμβράνη η οποία θα πρέπει να εφάπτεται πάνω στη κρέμα για να μην κάνει κρούστα. Τη βάζετε στο ψυγείο μέχρι να κρυώσει καλά.\nΕν τω μεταξύ, τοποθετείτε το φύλλο σφολιάτας στο μεγάλο ταψί του φούρνου σας, το οποίο έχετε στρώσει με χαρτί ψησίματος, και το πασπαλίζετε με μπόλικη ζάχαρη άχνη. Βγάζετε τη σφολιάτα μαζί με το χαρτί ψησίματος από το ταψί (βλέπε βίντεο) και στρώνετε το ταψί με ένα 2ο χαρτί ψησίματος. Αναποδογυρίσετε τη σφολιάτα στο ταψί και τη πασπαλίζετε και από αυτή τη πλευρά με μπόλικη ζάχαρη άχνη.\nΜε ένα πιρούνι τρυπάτε τη σφολιάτα σε αρκετά μέρη, τη σκεπάζετε με το 1ο χαρτί ψησίματος που τη μεταφέρετε και από πάνω καλύπτετε με το 2ο μεγάλο ταψί του φούρνου σας. Ψήνετε τη σφολιάτα σας σε καλά προθερμασμένο φούρνο στους 190 βαθμούς στον αέρα για 25 λ περίπου.\nΜετά τη ξεφουρνίζετε και με ένα κοφτερό μαχαίρι τη κόβετε ομοιόμορφα περιμετρικά για να έχετε μια λεία επιφάνεια φύλλου. Στη συνέχεια με τη βοήθεια ενός χάρακα τη κόβετε σε 3 ίσια κομμάτια από τη μεγάλη πλευρά της (βλέπε βίντεο) και την αφήνετε στην άκρη να κρυώσει καλά.\nΌταν κρυώσει τη κρέμα τη μεταφέρετε στο κάδο του μίξερ και τη χτυπάτε με το σύρμα, προσθέτοντας 2-3 κ.σ. γάλα αν χρειαστεί προκειμένου να έχετε μια αφράτη κρέμα. Μόλις αφρατέψει τη μεταφέρετε σε σακούλα ζαχαροπλαστικής με σχετικά μεγάλο ακροφύσιο.\nΣε μακρόστενη μεταλλική πιατέλα στρώνετε το 1 μακρόστενο φύλλο σφολιάτας και από πάνω απλώνετε τη μισή κρέμα και την ισιώνετε με σπάτουλα. Καλύπτετε τη κρέμα με το 2ο μακρόστενο φύλλο σφολιάτας επάνω στο οποίο επίσης απλώνετε τη υπόλοιπη μισή κρέμα και την ισιώνετε με σπάτουλα.\nΤελειώνετε σκεπάζοντας το 2ο στρώμα κρέμας με το τελευταίο φύλλο σφολιάτας και βάζετε το γλυκό σας στη κατάψυξη για 2 ώρες. Ο λόγος που το βάζουμε κατάψυξη είναι για να κόβεται πιο εύκολα. Μετά το βγάζετε από τη κατάψυξη, το κόβετε σε 8 κομμάτια, το πασπαλίζετε με μπόλικη ζάχαρη άχνη. Όσο δεν καταναλώσετε το διατηρείτε στο ψυγείο.\nΣυνταγή: Μιλφέιγ πεντανόστιμο (Video)\nTags: video βίντεο γλυκά επιδόρπια Μιλφέϊγ συνταγές


Ερώτηση του Γ. Κουμουτσάκου προς τον Υπουργό Υποδομών και Μεταφορών σχετικά με τα μέτρα για την οδική ασφάλεια των μοτοσικλετιστών – διανομέων - ΑΘΜΟΝΙΟΝ ΒΗΜΑ\nΑρχική ΕΛΛΑΔΑ-ΚΟΣΜΟΣ Ερώτηση του Γ. Κουμουτσάκου προς τον Υπουργό Υποδομών και Μεταφορών σχετικά με...\nΕρώτηση του Γ. Κουμουτσάκου προς τον Υπουργό Υποδομών και Μεταφορών σχετικά με τα μέτρα για την οδική ασφάλεια των μοτοσικλετιστών – διανομέων\nΗ οδική ασφάλεια των μοτοσικλετιστών – διανομέων ήταν το θέμα της Ερώτησης που κατέθεσε ο βουλευτής Β1 Βορείου Τομέα Γιώργος Κουμουτσάκος προς τον Υπουργό Υποδομών και Μεταφορών. Δεδομένου ότι τα τροχαία συμβάντα αποτελούν παγκοσμίως αλλά και στη χώρα μας την 1η αιτία θανάτου στις ηλικίες 5-29 ετών με περίπου 1,3 εκ. νεκρούς ετησίως, σύμφωνα με τον Παγκόσμιο Οργανισμό Υγείας (WHO), ο κ. Κουμουτσάκος παρουσιάζει μία σειρά από στοιχεία που καταδεικνύουν την ανάγκη να υπάρξουν έλεγχοι και περαιτέρω μέτρα για την ενίσχυση της οδικής ασφάλειας των μοτοσικλετιστών και ειδικά των διανομέων.\nΔυστυχώς, η Ελλάδα κατέχει την πρώτη θέση στην Ε.Ε. στους θανάτους από τροχαία ευάλωτων χρηστών του δικτύου, δηλαδή πεζούς, ποδηλάτες και μοτοσικλετιστές. Συγκεκριμένα, οι χρήστες μοτοσικλετών και μοτοποδηλάτων ενώ αντιπροσωπεύουν το 18% των θανατηφόρων ατυχημάτων στο σύνολο των χωρών της Ευρωπαϊκής Ένωσης, στην χώρα μας το ποσοστό ανεβαίνει στο 36%. Παράλληλα, ενδιαφέρον παρουσιάζει το γεγονός ότι η πλειοψηφία (54%) των τροχαίων συμβάντων στην Ελλάδα λαμβάνει χώρα σε οδούς εντός του αστικού ιστού, σε αντίθεση με την υπόλοιπη Ευρώπη όπου τα περισσότερα γίνονται εκτός κατοικημένων περιοχών, κυρίως σε επαρχιακές οδούς.\nΤα στοιχεία αυτά δείχνουν ότι μεγάλο ποσοστό των οδηγών που εμπλέκονται στα τροχαία είναι νέοι που εργάζονται ως διανομείς στις πόλεις καλύπτοντας μικρές αποστάσεις αλλά πολλά δρομολόγια μέσα στη μέρα. Δεδομένου ότι από την έναρξη της πανδημίας παρατηρείται σημαντική αύξηση στον τομέα της παροχής υπηρεσιών ταχυμεταφορών και διανομής φαγητού, ο κίνδυνος για τους οδηγούς αυξάνεται. Άλλωστε, ο στόλος μοτοσικλετών που κυκλοφορούν στην Ελλάδα είναι ο 5ος μεγαλύτερος στην Ευρώπη, απαριθμώντας περισσότερες από 1.500.000 οχήματα.\nΜε δεδομένα τα παραπάνω στοιχεία, ο κ. Κουμουτσάκος θέτει δύο ερωτήματα στον Υπουργό. Το πρώτο αφορά την πρόθεση να ληφθούν περαιτέρω μέτρα για την ενίσχυση της οδικής ασφάλειας των μοτοσικλετιστών και ειδικά των διανομέων πέραν όσων προβλέπει ο Ν.4611/2019. Το δεύτερο ερώτημα ερευνά το ενδεχόμενο να υπάρχει συνεργασία με το Υπουργείο Προστασίας του Πολίτη με στόχο να υπάρξουν συστηματικότεροι τροχονομικοί έλεγχοι για την εφαρμογή των μέτρων ασφαλείας.\nΠροηγούμενο άρθροΔιαδικτυακή συζήτηση του Δ. Καιρίδη με τίτλο “Γερμανικές Εκλογές: Η επόμενη μέρα για την Ευρώπη” τη Δευτέρα 18/10\nΕπόμενο άρθροΑλληλεγγύη στους σεισμόπληκτους της Κρήτης από το Δήμο Κηφισιάς\nΠροσοχή σοβαρός κίνδυνος από την πτώση δέντρων – Αποφύγετε τις άσκοπες...\nΔήμος Πεντέλης: Δράση αλληλεγγύης για τους σεισμοπαθείς της Κρήτης\nΝίκος Φάββας: Ένας ξεχωριστός υποψήφιος, με δημιουργικές και πρωτότυπες ιδέες...\n“΄Εφυγε” από τη ζωή ο μεγάλος Έλληνας μουσικοσυνθέτης Μίκης Θεοδωράκης\nΤο Υπουργείο Δικαιοσύνης και ο Οργανισμός «Το Χαμόγελο του Παιδιού» ενώνουν...


Champions League: Σούπερ θέαμα και μεγάλες ανατροπές - Δείτε όλα τα γκολ\nChampions League Μάντσεστερ Γιουνάιτεντ Αταλάντα Μπάγερν Μπενφίκα\n20/10/2021, 20:55 Upd: 21/10/2021, 00:36\nΗ αυλαία του 1ου γύρου των ομίλων του Champions League βρήκε τον Ρονάλντο να βάζει τη σφραγίδα του σε μία νέα απίθανη ανατροπή (3-2) της Μάντσεστερ επί της Αταλάντα - Μέχρι το 71' ο Βλαχοδήμος κρατούσε τη Μπάγερν στο 0-0, αλλά το φάουλ του Σανέ έφερε την κατάρρευση και το τελικό 0-4 - Στα υπόλοιπα ματς: Γιουνγκ Μπόις-Βιγιαρεάλ 1-4, Λιλ-Σεβίλλη 0-0, Τσέλσι-Μάλμε 4-0, Ζενίτ-Γιουβέντους 0-1\nΟ Κριστιάνο Ρονάλντο το έκανε ξανά, βρήκε δίχτυα και η Γιουνάιτεντ με σούπερ ανατροπή επικράτησε 3-2 της Αταλάντα και πέρασε στην κορυφή του ομίλου, ενώ εντυπωσιακή ήταν και η Βιγιαρεάλ στην έδρα της Γιουνγκ Μπόις,\nΗ Μπενφίκα άντεξε 71 λεπτά στο σφυροκόπημα της Μπάγερν, έχοντας και καλές ευκαιρίες, αλλά μετά το 0-1 οι Βαυαροί έκαναν ένα ακόμη πάρτι, με τη Γιουβέντους να λυγίζει στο φινάλε την Ζενίτ στην Αγία Πετρούπολη\nΜπαρτσελόνα-Ντινάμο Κιέβου 1-0\nGlomex Player(40599w16ki4e70hs, v-cf4gfxoexjv5-sf)\nGlomex Player(40599w16ki4e70hs, v-cf4jhurodc21-sf)\nΔεν σταματάει πουθενά. Η Μπάγερν είναι η απόλυτη «αυτοκράτειρα» του ομίλου, κάτι που απέδειξε και στη Λισαβόνα απέναντι στην μαχητική Μπενφίκα που από την πλευρά της όμως κατέρρευσε στο τελευταίο 20λεπτο του αγώνα και επέτρεψε στους Βαυαρούς να κάνουν το 3Χ3 με νέα παρέλαση (4-0).\nΟι επιθετικές διαθέσεις των φιλοξενούμενων φάνηκαν από την αρχή της αναμέτρησης με τον Ρόμπερτ Λεβαντόφσκι να αγγίζει το 0-1 με κεφαλιά, όμως τα ο Βλαχοδήμος απέτρεψε το γκολ με εξαιρετική επέμβαση. Στο 33΄ήταν η σειρά της Μπενφίκα να απειλήσουν την αντίπαλη εστία όμως η βολίδα του Νούνιεζ εξοστρακίστηκε από τον εξαιρετικό Νόιερ, ο οποίος παράλληλα έγινε μόλις ο τέταρτος παίκτης στην ιστορία του Champions League που καταγράφει 100 συμμετοχές με τη φανέλα της Μπάγερν.\nΣτο 39΄ το φαλτσαριστό σουτ του Σανέ έκλειψε το κάθετο δοκάρι του Βλαχοδήμου, προτού ο Λεβαντόφσκι στείλει τη μπάλα στα δίχτυα (43΄) με το VAR όμως να επεμβαίνει να ακυρώνει την προσπάθεια του Πολωνού. Το δεύτερο μέρος ξεκίνησε όπως ακριβώς και το πρώτο: με ακυρωμένο γκολ για τους Βαυαρούς... Ο Τόμας Μίλερ νίκησε τον Βλαχοδήμο όμως η τεχνολογία «έσβησε» εκ νέου το χαμόγελο από τα πρόσωπα των Γερμανών. Στο 70΄ το VAR δεν μπορούσε να κάνει τίποτα, όταν ο Σανέ έστησε τη μπάλα λίγα μέτρα έξω από την περιοχή των Πορτογάλων και με αριστοτεχνική εκτέλεση φάουλ άνοιξε το σκορ.\nΤο προβάδισμα της Μπάγερν λειτούργησε σαν μαχαιριά για τους παίκτες του Ζεσούς, οι οποίοι έχασαν το μυαλό τους με αποτέλεσμα να ακολουθήσει αγωνιστική κατάρρευση. Αρχικά ο Έβερτον έστειλε τη μπάλα στα δίχτυα της ομάδας του (76΄) για να πάρει τη... σκυτάλη ο Λεβαντόφσκι και να ανεβάσει τον δείκτη του σκορ στο 3-0 (82΄). Το τελικό σκορ σημείωσε στο 85΄ο Λερόι Σανέ με το δεύτερο προσωπικό του τέρμα για να βάλει το κερασάκι στην τούρτα στη νίκη των Βαυαρών που έκαναν το 3Χ3 και βρίσκονται επάξια στην κορυφή της βαθμολογίας.\nΜπενφίκα (Ζεσούς): Βλαχοδήμος, Βερίσιμο, Βερτόνχεν, Οταμέντι, Αντρέ Αλμέιδα (40΄Γκονζάλβες), Μάριο, Βάιγκλ, Γκριμάλδο, Σίλβα, Νούνιες, Γιάρεμτσουκ (76΄ Έβερτον)\nΜπάγερν Μονάχου (Νάγκελσμαν): Νόιερ, Παβάρ (66΄Γκνάμπρι), Ζίλε, Ουπαμεκανό, Ερνάντεζ, Κίμιχ, Ζάμπιτσερ, Κομάν, Μίλερ (77΄Στάνισιτς), Σανέ, Λεβαντόβσκι\n1.Μπάγερν 9 (12-0)\n2.Μπενφίκα 4 (3-4)\n3.Μπαρτσελόνα 3 (1-6)\n4.Ντ. Κιέβου 1 (0-6)\nGlomex Player(40599w16ki4e70hs, v-cf4jaz3o9ni9-sf)\nΤο έκανε με τη Βιγιαρεάλ στις καθυστερήσεις, το έκανε και με την Αταλάντα! Ο Κριστιάνο Ρονάλντο είναι ο απόλυτος σταρ και με το γκολ του η Γιουνάιτεντ ολοκλήρωση μια απίθανη ανατροπή, επικρατώντας 3-2 των Μπεργκαμάσκι στο Ολντ Τράφορντ\nΓια πρώτη φορά η Γιουνάιτεντ είδε αντίπαλο να έχει προβάδισμα δυο τερμάτων στο «Ολντ Τράφορντ» τόσο νωρίς για το Champions League. Ομως για δεύτερη φορά στη διοργάνωση έκανε την απόλυτη ανατροπή! Το 2012 είχε γυρίσει το ματς κόντρα στη Μπράγκα κι εννέα χρόνια μετά το έκανε ξανά! Πρωταγωνιστής; Ο Κριστιάνο Ρονάλντο!\nΟ Πάσαλιτς στο 15ο λεπτό με προβολή από γύρισμα του Τζαπακόστα άνοιξε το σκορ για την Αταλάντα. Ομάδα χωρίς αρχή και τέλος η Γιουνάιτεντ, με πολλά προβλήματα στην άμυνα και αδυναμία στη δημιουργία, είδε την αντίπαλό της να πετυχαίνει και δεύτερο γκολ στο 28', όταν ο Ντεμιράλ βρέθηκε ανάμεσα σε Σο και Μαγκουάιρ (έβαλε τα χέρια του για να σταμτήσει τον αντίπαλο) και σκόραρε με κεφαλιά.\nΗ Μάντσεστερ προσπάθησε στα τελευταία λεπτά να απαντήσει και θα μπορούσε να είχε βρει δίχτυα, αλλά ο Φρεντ έχασε μεγάλη ευκαιρία στο 45', ενώ στις καθυστερήσεις το δυνατό σουτ του Ράσφορντ βρήκε το οριζόντιο δοκάρι.\nΗ Γιουνάιτεντ μπήκε αποφασισμένη για την ανατροπή και στο 53' μπήκε ξανά στο «κόλπο». Απίθανη ασίστ του Μπρούνο, ιδανικό τελείωμα του Ράσφορντ και το Ολντ Τράφορντ πήρε ξανά... φωτιά! Καβάνι και Πογκμπά βοήθησαν δημιουργικά, όμως η Αταλάντα ήταν αυτή που έχασε τεράστια φάση για να σκοράρει.\nΣτο 71' ο Ζαπάτα βρέθηκε σε θέση βολής, αλλά ο Ντε Χέα κράτησε την ομάδα του «ζωντανή». Απο την επέμβαση του Ισπανού φτάσαμε τέσσερα λεπτά αργότερα στο γκολ του Μαγκουάιρ για το 2-2. Η Μάντσεστερ πίεσε ασφυκτικά και στο 81' ο Κριστιάνο Ρονάλντο με καρφωτή κεφαλιά διαμόρφωσε το 3-2. Ο CR7 έχει βρει δίχτυα απέναντι σε 38 διαφορετικές ομάδες στη διοργάνωση και αποδεικνύει γιατί είναι ο... Μr Champions League.\nGlomex Player(40599w16ki4e70hs, v-cf4jswdolkx5-sf)\nΧρειάστηκε να φτάσει στην 3η αγωνιστική η Βιγιαρεάλ για να πετύχει την πρώτη νίκη της στο φετινό Champions League.\nΒέβαια, η κάτοχος του Εuropa League φρόντισε να διαλύσει τους Ελβετούς με 4-1 και να μπει δυνατά στη μάχη της πρόκρισης.\nΜόλις στο 6' ο Πίνο πέτυχε το 1-0 και στο 16΄ο Μορένο σημείωσε το 2-0. Οι Ελβετοί μπήκαν ξανά στο «κόλπο», όταν στο 77ο λεπτό ο Ελία πέτυχε το 2-1.\nΕξαιρετικός ρυθμός, διαδοχικές φάσεις, όμως την ουσία την είχαν οι φιλοξενούμενοι. Στο 88' ο Αλμπέρτο Μορένο σφράγισε τη νίκη και στις καθυστερήσεις ο Τσουκουέζε διαμόρφωσε το 4-1.\n1.Μαν. Γιουνάιτεντ 6 (6-5)\n2.Αταλάντα 4 (5-5)\n3.Βιγιαρεάλ 4 (7-5)\n4.Γιουνγκ Μπόις 3 (3-6)\nGlomex Player(40599w16ki4e70hs, v-cf4gi61brghd-sf)\nGlomex Player(40599w16ki4e70hs, v-cf4jfx2khik1-sf)\nΆνοστη, άγευστη, λευκή ισοπαλία. Λιλ και Σεβίλλη παρουσίασαν υπερβολικά παθητική στάση και...σεβασμό η μια προς την άλλη, με αποτέλεσμα το ματς να ολοκληρωθεί χωρίς σκορ. Παράδοξη στρατηγική και για τις δυο ομάδες, αφού αμφότερες παραμένουν ακόμα χωρίς νίκη μετά το πέρας των πρώτων τριών αγωνιστικών του Champions League.\nΑν πάντως κάποια πλησίασε περισσότερο στο πρώτο της φετινό τρίποντο στη φετινή διοργάνωση ήταν η Σεβίλλη, η οποία είχε εξασφαλίσει το υπέρ της ποσοστό κατοχής (57-43%) ενώ παράλληλα είχε (ελάχιστες) στιγμές όπου θα μπορούσε να είχε κάνει ζημιά στη γαλλική άμυνα.\nΑντίθετα οι Γάλλοι εκπόνησαν παρόμοιο σχέδιο με εκείνο απέναντι στην Βόλφσμπουργκ, με το αποτέλεσμα να παραμένει ίδιο. Λευκή ισοπαλία σε αμφότερα τα παιχνίδι, με το σύνολο του Γκουβερνέ να αποσπά ακόμα μια ισοπαλία στον όμιλο και να αρκείται στην τρίτη θέση του βαθμολογικού πίνακα με συγκομιδή δυο βαθμών.\nΛιλ (Γκουβερνέ): Γκρμπιτς, Τσελίκ, Φόντε, Τζαλό, Ρεινίλντο, Ντέιβιντ, Ονανά, Αντρέ, Μπαμπά, Γιλμάζ, Σάντσες\nΣεβίλλη (Λοπετέγι): Μπόνο, Νάβας, Ντιέγκο Κάρλος, Ρεκίκ, Ακούνια, Φερνάντο, Τότες, Ντελάνεϊ,Σούσο, Μιρ, Οκάμπος\n1.Ζάλτσμπουργκ 7 (6-3)\n2.Σεβίλλη 3 (2-2)\n3.Βόλφσμπουργκ 2 (2-4)\n4.Λιλ 2 (1-1)\nGlomex Player(40599w16ki4e70hs, v-cf4jswe5dgw1-sf)\nΤο βροχερό Λονδίνο δεν την εμπόδισε να αρπάξει από τον «λαιμό» τη Μάλμε και να κυριαρχήσει απόλυτα, από το πρώτο ως το τελευταίο λεπτό. Έτσι όπως επέβαλλε η λογική και ο τίτλος του φαβορί που είχε εξαρχής η Τσέλσι.\nΚαι το βράδυ κινήθηκε από νωρίς προς αυτή την κατεύθυνση, προμηνύοντας μια ακόμη μέρα στην (ευρωπαϊκή) δουλειά για την κάτοχο του τίτλου.\nΤο τελικό 4-0 από την αρμάδα του Τόμας Τούχελ είχε και δύο μεγάλα «αγκάθια», τους ισάριθμους τραυματισμούς των βασικών επιθετικών της, Ρομέλου Λουκάκου και Τίμο Βέρνερ, μην αφήνοντας έτσι τους Μπλε να χαρούν στο 100% το 2/2 εντός έδρας και την εδραίωση στη δεύτερη θέση του ομίλου.\nΜε όπλο τον συνδυασμό δύο στόπερ, οι Μπλε πήραν τα ηνία από το 9ο λεπτό, όταν ο Τιάγκο Σίλβα σέρβιρε το παρθενικό γκολ του Αντρέας Κρίστενσεν σε 137 συμμετοχές με την Τσέλσι.\nΔώδεκα λεπτά αργότερα, προέκυψε η πρώτη ανάμικτη στιγμή. Ο Ζορζίνιο ευστόχησε μεν στο πέναλτι που κέρδισε ο Ρομέλου Λουκάκου, αλλά ο Βέλγος φορ τραυματίστηκε σε αυτή τη φάση και επικρατεί σοβαρή ανησυχία για το μέγεθος της ζημιάς. Σαν να μην έφτανε αυτό, στο 44' αποχώρησε τραυματίας και ο παρτενέρ του, Τίμο Βέρνερ, με πρόβλημα στη γάμπα που στην καλύτερη των περιπτώσεων θα τον κρατήσει εκτός δύο εβδομάδες (στη χειρότερη πάνω από μήνα).\nΧάβερτς (48') και Ζορζίνιο με το δεύτερο προσωπικό του γκολ, όμως, έδωσαν θριαμβευτικό τόνο στο φινάλε, περιορίζοντας τους Σουηδούς σε μόλις δύο σουτ εκτός στόχου σε όλο το ματς. Έτσι, έγινε το αποφασιστικό βήμα πρόκρισης, το οποίο θα αποκτήσει όλη του την αξία με το διπλό στη Σουηδία σε δύο εβδομάδες, ώστε να κοιτάξει και την υπόθεση πρωτιά.\nΤσέλσι (Τόμας Τούχελ): Μεντί, Κρίστενσεν, Σίλβα, Ρούντιγκερ, Αθπιλικουέτα (65' Τζέιμς), Καντέ (65' Σαούλ), Ζορζίνιο, Τσίλγουελ (66' Αλόνσο), Μάουντ, Βέρνερ (44' , Λουκάκου (23' Χάβερτς)\nΜάλμε (Γιαν Νταλ Τόμασον): Ντάλιν (58' Ντιαβαρά), Λάρσον, Όλσον, Μπρόρσον, Νίλσεν, Μπέργκετ, Ινοσέντ, Κρίστιανσεν (59' Νάλιτς), Πένια (58' Ρακίπ), Τσόλακ, Μπιρμάντσεβιτς (46' Αμπουμπακαρί)\nGlomex Player(40599w16ki4e70hs, v-cf4jbaaq5rq1-sf)\nΑυτό που έψαχνε μετά την κάκιστη εκκίνηση στη σεζόν, ήταν η χαμένη ισορροπία. Και δείχνει πως τη βρίσκει η Γιουβέντους του Μαξ Αλέγκρι, χτίζοντας ένα άξιο νικηφόρο σερί σε Ιταλία κι Ευρώπη έστω και με σημαία το 1-0, το οποίο συνέχισε κόντρα στη Ζενίτ χάρη στον Ντέγιαν Κουλουσέφσκι και το γκολ του στο 68ο λεπτό.\nΤέταρτη διαδοχική νίκη, λοιπόν, για τους Μπιανκονέρι με το ίδιο σκορ, έκτη συνολικά και όγδοο ματς στη σειρά χωρίς ήττα, δείγμα της σταδιακής επαναφοράς της Κυρίας στα στάνταρ της, μα και της σταθερής παραμονής της στην κορυφή του ομίλου με 3Χ3.\n1.Γιουβέντους 9 (5-0)\n2.Τσέλσι 7 (5-1)\n3.Ζενίτ 3 (4-2)\n4.Μάλμε 0 (0-11)


ΗΧΗΤΙΚΟ - Α. Λοβέρδος για τα 46 χρόνια του ΠΑΣΟΚ: Με τη νοσταλγία φτιάχνεις τραγούδια, όχι πολιτικά κόμματα - StatusFM\nΗΧΗΤΙΚΟ - Α. Λοβέρδος για τα 46 χρόνια του ΠΑΣΟΚ: Με τη νοσταλγία φτιάχνεις τραγούδια, όχι πολιτικά κόμματα\n«Δεν υπάρχουν επιστροφές. Υπάρχουν 11 εκατομμύρια Ελληνες πολίτες, εκ των οποίων η μεγάλη πλειοψηφία έχουν δικαίωμα ψήφου, κι εσύ προσδοκάς να πάρεις ένα μεγάλο ποσοστό – σε ανοιχτά νερά κινείσαι. Οσοι πήγαν στην ΝΔ ή στον ΣΥΡΙΖΑ, δεν θέλουμε να επιστρέψουν.\nMore in this category: « Κ.Ζέρβας στον Status FM: ''Κάθε μέρα αξιολογώ τον εαυτό μου, τους συνεργάτες μου και τις υπηρεσίες του δήμου''\tΣε καραντίνα ο Κώστας Μουτζούρης (ΗΧΗΤΙΚΟ) »


Το e-steki είναι μια από τις μεγαλύτερες ελληνικές διαδικτυακές κοινότητες με 65,514 εγγεγραμμένα μέλη και 3,182,400 μηνύματα σε 95,774 θέματα. Αυτή τη στιγμή μαζί με εσάς απολαμβάνουν το e-steki άλλα 103 άτομα.\nΟ Ανδρέας αυτή τη στιγμή δεν είναι συνδεδεμένος. Επαγγέλεται Η.Μ.Μ.Υ. και μας γράφει απο Αθήνα (Αττική). Έχει γράψει 9,572 μηνύματα.\nΟ fockos αυτή τη στιγμή δεν είναι συνδεδεμένος. Επαγγέλεται Νευρολόγος και μας γράφει απο Αθήνα (Αττική). Έχει γράψει 14,965 μηνύματα.


Στο Survivor 2 ο Μάριος Πρίαμος Ιωαννίδης: Αποκαλύπτει τις λεπτομέρειες! – Stylista.com.cy\nΣτο Survivor 2 ο Μάριος Πρίαμος Ιωαννίδης: Αποκαλύπτει τις λεπτομέρειες!\nBy stylistacomcy | January 12, 2018\nΚατάφερε επάξια να φτάσει στον τελικό του πρώτου Survivor μετά από ιδιαίτερα δύσκολες στιγμές που βίωσε στο παιχνίδι.\nΑποκορύφωμα της εμπειρίας του ήταν το τροχαίο ατύχημα που είχε, το οποίο λίγο έλειψε να τον αφήσει εκτός παιχνιδιού.\nΧθες μιλώντας στην εκπομπή «Όλα καλά» ο τρελοκύπριος έκανε γνωστό πως θα μπει στο δεύτερο κύκλο του παιχνιδιού. Αυτή τη φορά όχι ως παίκτης αλλά πιθανότατα ως guest στη διαδικασία της ένωσης των δύο ομάδων.\nΕκτός όμως αυτού, ο Μάριος Πρίαμος Ιωαννίδης έκανε γνωστό ότι σχεδιάζει αρκετά πράγματα για τον ίδιο επαγγελματικά, με εφαλτήριο το reality του ΣΚΑΪ. «Ετοιμάζω πολλά πράγματα, θα δείτε σύντομα», είπε αρχικά και στη συνέχεια εξήγησε πως θα έχει σχέση με το Survivor.\n«Ετοιμάζω μία εκπομπή διαδικτυακά, ετοιμάζω ραδιόφωνο, ετοιμάζω κάτι στην τηλεόραση και συν ότι θα πάμε στην ένωση των δύο ομάδων, όταν θα είναι με το καλό», αποκάλυψε στην εκπομπή.\nRelated ItemsΜάριος Πρίαμος Ιωαννίδης\n← Previous Story Πιο σέξι από ποτέ στα 48 της η Jennifer Lopez\nNext Story → Τάμτα: Της έκαναν έκπληξη για τα γενέθλια της και αυτή ξίνισε! ΒΙΝΤΕΟ\nΜάριος Πρίαμος: «Ο Ζαμπίδης έκανε λάθος που μπήκε στο Nomads»\nΤα έτσουξαν οι παίκτες του Survivor! Οι φιγούρες του Αγγελόπουλου και τα γέλια Παπαδοπούλου – Μάριου


Το VK.STEEL είναι ένα ολοκληρωμένο πρόγραμμα για μεταλλικούς φορείς. Επιλύει, διαστασιολογεί και σχεδιάζει ζευκτά, χωροδικτυώματα και γενικά χωρικά πλαίσια. Εφαρμόζονται τόσο οι παλιοί κανονισμοί (αντισεισμικός ΄84 με επιτρεπόμενες τάσεις-DIN4114) όσο και οι καινούργιοι (Ν.Ε.Α.Κ., ΕΑΚ 2000 με Ευρωκώδικα 3 - E.C.3). Το πρόγραμμα αποτελείται από 4 μέρη (υποπρογράμματα) τα οποία λειτουργούν κάτω από ένα ενιαίο περιβάλλον.\nΕύκολη διαστασιολόγηση θεμελίωσης πλαισίων σε σύστημα πεδίλων ? συνδετηρίων δοκών.\nΟn line help, αναλυτικός Οδηγός χρήσης, δυνατότητα αναζήτησης λεπτομερών οδηγιών, ερωταπαντήσεων, παραδειγμάτων κλπ μέσω internet\nΒιβλιοθήκη με όλες τις διατομές (απλές και ΣΥΝΘΕΤΕΣ) με δυνατότητα συμπλήρωσης νέων διατομών από τον χρήστη. Επιλογή συγκεκριμένων «διαθέσιμων» διατομών για χρήση στο έργο που μελετάται.\nΓΡΑΦΙΚΗ ΕΙΣΑΓΩΓΗ ΔΕΔΟΜΕΝΩΝ\nμε αντιγραφή υποφορέων και αναπαραγωγή παρόμοιων στοιχείων. 12 μητρώα φορτίσεων για αντιμετώπιση όλων των συνδυασμών (στατικά, σεισμικά, άνεμος, χιόνι, θερμοκρασιακή). Αυτόματος υπολογισμός πρόσθετων φορτίσεων από τυχηματική εκκεντρότητα κατά Ν.Ε.Α.Κ. Έλεγχος όλων των διατομών με τις διατάξεις DIN4114 ή του Ν.Ε.Α.Κ. σε συνδυασμό με τον Ευρωκώδικα 3 (έλεγχοι επάρκειας, στρεπτοκαμπτικός λυγισμός, «φορτοϊκανότητα» κλπ). Σε περίπτωση αστοχίας κάποιας διατομής προτείνεται η πρώτη «διαθέσιμη» διατομή που πληρεί όλους τους ελέγχους. Περιγραφή και υπολογισμός ΘΕΜΕΛΙΩΣΗΣ: διαστασιολόγηση πεδίλου και συνδετηρίων δοκών, υπολογισμός και έλεγχος της πλάκας σύνδεσης στύλου - πεδίλου, των απαιτουμένων συγκολλήσεων και των αγκυρώσεων. Δυνατότητα διόρθωσης και επαναδιαστασιολόγησης. Στην έκδοση 5.2 plus δίνεται η δυνατότητα ανάλυσης και σχεδιασμού με την Δυναμική/Φασματική μέθοδο, επιπλέον των ισοδύναμων στατικών μεθόδων του Ν.Ε.Α.Κ. που καλύπτονται από την απλή έκδοση 5.2.


sv3auw: Ultimate, SPC and Tee tuners\nUltimate, SPC and Tee tuners\n...και ολίγον από APERITON!\nΑρκετή συζήτηση αλλά και διαφωνίες έχουν υπάρξει επειδή χρησιμοποιώ το κύκλωμα SPC(Series Parallel Capacitance) του Doug DeMaw W1FB και όχι κάποιο άλλο στο ΑΠΕΡΙΤΟ συντονιστικό μου.\nΟ λόγος είναι απλός και μοναδικός.\nΕίναι σχεδιασμός του Doug!\nΈνας είναι ο ΕΡΜΗΣ και προφήτης αυτού ο Νταγκ!\nΠοιά είναι όμως αυτά τα συντονιστικά, με τι μοιάζουν και πως δουλεύουν.\nΕν αρχή ην το Tee transmatch.\nΣχηματίζει το γράμμα ταυ ή Τ γιαυτό και η ονομασία του.\nΕίναι το βασικό συντονιστικό με δύο μεταβλητούς πυκνωτές σε σειρά κι ένα πηνίο, με λήψεις ή μεταβλητό, από τον κοινό κόμβο των μεταβλητών προς την γη.\nΘεωρείται υψιπερατό συντονιστικό και δεν εξασθενεί αρκετά τις αρμονικές του ταλαντωτή.\nΑυτό ήταν μειονέκτημα την εποχή την οποία τα μηχανήματα χρησιμοποιούσαν ταλαντωτές στην βασική συχνότητα λειτουργίας και ήταν πλούσια σε αρμονικές της θεμελιώδους συχνότητος.\nΣήμερα με το PLL και το DSS, με τα Band Pass και Low Pass φίλτρα μπορούμε να πούμε ότι ακόμα κι αν υπάρχουν είναι κατά 50 ή 60db χαμηλότερες από την θεμελιώδη.\n(για να σας δώσω μιά ιδέα για τα db και τα μεγέθη, τα -50db είναι ένας λόγος πολλαπλασιασμού ή διαίρεσης επί ή διά 100.000. Τα 60db είναι λόγος 1.000.000 αντίστοιχα. Στην περίπτωση λοιπόν κατά την οποία η πρώτη αρμονική μας είναι το μισό της ισχύος εξόδου ήτοι 50W(!), η εξασθένηση κατά 50db σημαίνει ότι η ισχύς εκπομπής της μετά τα low pass φίλτρα του μηχανήματος θα είναι 0.0005W. Σε απλά Ελληνικά, μισό δέκατο του χιλιοστού του Βάτ!!! Προσέξτε όμως. Αυτό το απειροελάχιστο σκουπιδάκι ισχύος, είναι ικανός ο 40db ενισχυτής τηλεόρασης του γείτονα, να το πολλαπλασιάσει επί 10.000 και αν όχι να του παρεμβάλει σαν συγκεκριμένη συχνότητα τον τοπικό ταλαντωτή της τηλεόρασης αλλά, σαν RF γενικότερα να του ευαισθητοποιήσει το κύκλωμα εισόδου το αλλιώς ονομαζόμενο και “μπούκωμα”!)\nΥπάρχει μία ιδιαιτερότητα στον συντονισμό ενός Tee transmach κι αυτός είναι το ότι οι πυκνωτές θα πρέπει πάντα να έχουν την μέγιστη χωρητικότητα για τις λιγότερες δυνατόν απώλειες.\nΔια να σας δώσω ένα μικρό παράδειγμα συντονισμού ενός Τ τιούνερ ξεκινάμε με το να θέσουμε τον Cin στην μισή του χωρητικότητα και τον Cout στην πλήρη.\nΠεριστρέφουμε το μεταβλητό πηνίο μέχρι να δούμε μία μικρή βύθιση στα στάσιμα και μεταβάλουμε τον\nCin ρίχνοντάς τα ακόμα περισσότερο. Αυτό το συνεχίζουμε έως να καταφέρουμε να έχουμε τον μικρότερο λόγο στασίμων. Αν αυτός δεν είναι ικανοποιητικός, αφαιρούμε χωρητικότητα από τον Cout και επαναλαμβάνουμε όπως και πριν.\nΑν το πηνίο δεν είναι μεταβλητό αλλά σταθερό, τότε, θέτουμε τον Cin και Cout στην μέση της διαδρομής τους και ξεκινάμε να ψάχνουμε το βύθισμα με το πηνίο και τον Cout αυτήν την φορά!\nΕπιλέγουμε μία λήψη στο πηνίο και μεταβάλουμε τον Cout. Όταν θα δούμε μιά μικρή βύθιση στα στάσιμα, τότε μεταβάλουμε τον Cin για ακόμα μικρότερη ένδειξη. Πάντα προσπαθούμε για την μεγαλύτερη χωρητικότητα στους πυκνωτές και την λιγότερη αυτεπαγωγή στο πηνίο.\nΤο Ultimate Transmatch\nαπό τον Lew McCoy W1ICP προσπάθησε να κάνει τα πράγματα ευκολότερα όσον αφορά το εύρος του συντονισμού και ασφαλέστερα όσον αφορά τις αρμονικές.\nΣτό άρθρο του το οποίο δημοσιεύτηκε στο QST του Ιουλίου 1970 παρουσίασε ένα transmatch ή συζεύκτη, όπως το ονόμαζε, το οποίο ήταν το κλασικό Τ κύκλωμα αλλά έχοντας έναν μεταβλητό πυκνωτή διαιρούμενου σώματος στην θέση του Cin. Κατ' αυτόν τον τρόπο, υπήρχε πάντα μία χωρητικότητα εν παραλλήλω με το πηνίο με αποτέλεσμα ο συντονισμός να είναι περισσότερος οξύς αλλά να επιτυγχάνεται η απόρριψη των αρμονικών του VFO.\nΔέκα χρόνια αργότερα, στο πρώτο αμιγώς ραδιοερασιτεχνικό βιβλίο το οποίο αγόρασα και ήταν το 1980 the Radio Amateurs HANDBOOK,υπήρχε η παρουσίαση του SPC transmatch\nτου Doug DeMaw W1FB.\n(μου πήρε λίγο καιρό να συνειδητοποιήσω ό,τι το match-box, δεν ήταν κουτί με σπίρτα!!!)\nΣτην ουσία ήταν ένα Ultimate transmatch με ανεστραμμένη την είσοδο-έξοδο. Ο Doug δικαιολογούσε την αλλαγή αποδεικνύοντας την ακόμα περαιτέρω μείωση της ισχύος των αρμονικών έναντι της προηγούμενης “ορθής” έκδοσης!\nΑυτό και το in-line Wattmeter, ήθελα να τα φτιάξω. Ατυχώς την εποχή εκείνη, ένας πραγματικός ραδιο-θησαυρός, διαλυόταν με σφυρί και κοπίδι για μερικά εξαρτήματα τα οποία υπό κανονικές συνθήκες θα αγοράζονταν δέκα στον παρά.\nΟποιοσδήποτε μεταβλητός πυκνωτής με μήκος μεγαλύτερο των 10 εκατοστών αγοραζόταν το βάρος του σε χρυσό από τους “μεσαίους” και οτιδήποτε μικροκαμωμένο και με λίγα φύλα αγοραζόταν από τους “εφεμ” έναντι πλατίνας!\nΥπήρξα κι εγώ αγοραστής. Τόσο ήξερα, τόσο έκανα.\nΤουλάχιστον σφυροκάλεμο δούλεψα στην οικοδομή και όχι σε μηχανήματα.\nΑν αυτό μπορεί να είναι, προς υπεράσπισή μου!\nΕν ολίγοις αυτά είναι τα πλέον δημοφιλή συντονιστικά κουτιά ή συζεύκτες μεταξύ του πομπού και... “από εκεί και μετά”.\n1ον Υποβιβάζουν την ισχύ των αρμονικών των παραγομένων στο/α κύκλωμα/τα ταλαντώσεως του πομπού και\n2ον προστατεύουν το κύκλωμα ισχύος του Π/Δ μας το οποίο έχει σύνθετη αντίσταση 50Ω από την όποια τιμή σύνθετης αντίστασης μπορεί να παρουσιάζει το κεραιοσύστημά μας αρχής γενομένης του καλωδίου τροφοδοσίας, στην επιλεγμένη συχνότητα λειτουργίας.\nΑΥΤΟ ΕΙΝΑΙ ΒΑΣΙΚΟ ΚΑΙ ΘΕΜΕΛΕΙΩΔΕΣ!\nΤο γράφει ο Doug στην παρουσίαση του καινούργιου(τότε!) συζεύκτη.\n“...A Transmatch could be used to give the transmitter a 50-ohm load, even though a significant mismatch was present at the antenna feed point. It is important to remember that the Transmatch will not correct the actual SWR condition; it only conceals it as far as the transmitter is concerned...”\n“...Ένας συζεύκτης μπορεί να χρησιμοποιηθεί για να δώσει στον πομπό φορτίο 50Ωμ, ακόμα κι αν υπάρχει παρούσα σημαντική δυσπροσαρμογή στο σημείο τροφοδοσίας της κεραίας. Είναι βασικό να θυμάστε ότι ο συζεύκτης ΔΕΝ θα διορθώσει την υπάρχουσα κατάσταση με τα στάσιμα. Μόνο που τα συγκαλύπτει όσον αφορά τον πομπό...”\nΟι σύγχρονοι Π/Δ είναι σχεδιασμένοι να βλέπουν στην έξοδό τους φορτίο 50Ω ή λόγο στασίμων 1:1.\nΟτιδήποτε άλλο φορτίο με διαφορετική αντίσταση ενεργοποιεί το κύκλωμα ALC και ο πομπός κατεβάζει ισχύ αν δεν την μηδενίσει εντελώς, προειδοποιώντας μας για σφάλμα.\nΔεν χρειάζεται να καταφύγουμε σε ακρότητες μεταβολής για να το διαπιστώσουμε αυτό.\nΜπορούμε για παράδειγμα να είμαστε στους 3.560MHz κάνοντας χειριστήριο με κεραία η οποία είναι ρυθμισμένη γι αυτή την συχνότητα και να θελήσουμε να κάνουμε QSY στους 3.780MHz να μιλήσουμε με τους Έλληνες εκεί.\nΤο πλέον σίγουρο είναι ότι ο πομπός θα δει στάσιμα στην είσοδό του, αφού η κεραία και η κάθοδος θα δείχνουν Σύνθετη Αντίσταση Z πέραν της προβλεπομένης και θα ενεργοποιήσει αυτόματα το ALC κατεβάζοντας ισχύ. Τα ενσωματωμένα και πανάκριβα τιούνερ σε μερικά μηχανήματα, αυτήν την απλή προστασία παρέχουν.\nΒοηθούν τον χρήστη να διευρύνει το εύρος του λόγου 2:1 στασίμων της κεραίας του κατά κάτι περισσότερο. Αυτό και μόνο!\nΜεγάλες αποκλίσεις της αντίστασης φορτίου, αυτεπαγωγικά ή χωρητικά φορτία με αρνητική τιμή(reactance) αντιαντίστασης, είναι πέρα των δυνατοτήτων τους και ίσως μακροπρόθεσμα να τους δημιουργήσουν σοβαρό πρόβλημα από υπερθερμάνσεις και σπινθηρισμούς.\nΚατά την γνώμη μου, είναι η μοναδική περίπτωση κατά την οποία μπορούμε να χρησιμοποιήσουμε το συντονιστικό για να “ρίξουμε τα στάσιμα” και ο πομπός να δώσει το μέγιστο της ισχύος του.\nΚαι αυτό γιατί, η διαφοροποίηση της σύνθετης αντίστασης του φορτίου(κεραίας επί του προκειμένου) είναι πολύ μικρή και έχει ελάχιστη επίδραση στις απώλειες του όλου κεραιοσυστήματος.\nΣε όποια άλλη περίπτωση, εξαπατούμε το μηχάνημα αλλά όχι το S-meter του έτερου σταθμού!\nΘυμηθείτε το παράδειγμα στην ανάρτηση με τα ΣτάσιμαΚύματα τον υπολογισμό τον οποίο σας είχα δώσει.\nΤο δίπολο των 80μέτρων με τις απώλειες του κοάξιαλ θα εκπέμψει τα 93.026W από τα 100W του μηχανήματος.\nΑν το ίδιο δίπολο το “συντονίσουμε” στα 40μέτρα, από τα 100W εξόδου του Π/Δ τα 18.931W θα φτάσουν στην κεραία να εκπεμφθούν!\nΕύλογα λοιπόν θα με ρωτήσει κάποιος τι προτείνω;\nΔύο είναι οι προτάσεις μου.\nΗ πρώτη είναι να κατασκευάσουμε ή να αγοράσουμε από μία κεραία για την κάθε μία μπάντα στην οποία θα εκπέμψουμε και να τροφοδοτήσουμε την κάθε μία κεραία με ξεχωριστό ομοαξονικό καλώδιο ΟΠΟΙΟΥΔΗΠΟΤΕ ΜΗΚΟΥΣ ή any length!\nΗ δεύτερη πρόταση είναι η κατασκευή ή αγορά, μίας κεραίας multiband ή ευρυζωνικής, η οποία θα τροφοδοτείται με ένα ομοαξονικό καλώδιο ΟΠΟΙΟΥΔΗΠΟΤΕ ΜΗΚΟΥΣ ή any length.\nΚαι στις δύο προτάσεις, μπορούμε να χρησιμοποιήσουμε ένα από τα προαναφερθέντα συντονιστικά βοηθήματα χωρίς να υπάρξει αξιοσημείωτη απώλεια ισχύος και “μονάδων”!\nΑρκεί η κεραία ή οι κεραίες να έχουν συντονιστεί η κάθε μία ξεχωριστά για την συχνότητα λειτουργίας των.\nΥπάρχει και μία τρίτη πρόταση, αυτήν την οποία εφαρμόζω εγώ αλλά ίσως να είναι από δύσκολη έως ανέφικτη για τους κατοίκους μεγάλων πόλεων.\nΈνα δίπολο συμμετρικό ως προς το μήκος των σκελών του και τροφοδοτούμενο με ανοικτή γραμμή.\nΔυσπροσαρμογή στην ανοικτή γραμμή υπάρχει όπως και στάσιμα κύματα.\nΤο ίδιο ακριβώς με το ίδιο μήκος ομοαξονικού καλωδίου!\nΗ θεμελιώδης διαφορά είναι ότι η ανοικτή γραμμή έχει ελάχιστες απώλειες έναντι του ομοαξονικού με αποτέλεσμα την μέγιστη εκπομπή ισχύος!\nΔείτε το ως παράδειγμα.\nΤο συντονιστικό μετά το μηχάνημα ξεγελά δείχνοντας σύνθετη αντίσταση 50Ω και ο Π/Δ εκπέμπει 100W.\nΑυτά τα 100 μεταφέρονται μέσω του ομοαξονικού στην κεραία.\nΗ κεραία αυτή καθ' αυτή σαν σύρμα ή αλουμίνιο δεν έχει πρόβλημα να ακτινοβολήσει αυτή την ισχύ.\nΗ σύνθετη αντίσταση όμως της κεραίας σε αυτήν την περίπτωση είναι διαφορετική από την στάνταρ αντίσταση του ομοαξονικού και η οποία είναι 52Ω.\nΑυτή η δυσπροσαρμογή, μεταφράζεται σε απώλεια ισχύος με αποτέλεσμα να μην εκπέμπεται όλη η ισχύς η οποία εκπέμπεται από τον Π/Δ αλλά να μετατρέπεται σε θερμότητα κατά μήκος του καλωδίου και των σημείων σύνδεσης.\nΣτην περίπτωση της ανοικτής γραμμής, η σύνθετη αντίσταση της κεραίας θα είναι πραγματικά διαφορετική από την σύνθετη αντίσταση της ανοικτής γραμμής η οποία μπορεί να είναι από 200Ω έως και τα 600Ω ή και ακόμα περισσότερο.\nΗ ανοικτή γραμμή όμως δεν έχει απώλειες κατά μήκος της οπότε, όλη η ισχύς εξόδου του Π/Δ μας θα φτάσει στην κεραία και από εκεί στον ανταποκριτή μας!\nΣτις περισσότερες αν όχι σε όλες τις περιπτώσεις, ένας συζεύκτης του Π/Δ με την κεραία είναι επιθυμητός αν όχι και απαραίτητος.\nΑρκεί να κατανοούμε την χρήση του και τις δυνατότητές του και να μην περιμένουμε υπερβολές από αυτό “θεραπεύων πάσαν νόσον και πάσαν ...)\nΔιάλεξα να κατασκευάσω το SPC του Doug W1FB επειδή το ήθελα από παλιά και γιατί ο Ανδρέας ο El Greco στερήθηκε τους μεταβλητούς για να μου τους δώσει. Του το όφειλα από τότε αλλά κάλιο αργά ποτέ! Καλή σου ώρα Ανδρέα όπου είσαι!\nΈτσι όπως το αναφέρει ο Doug η σύνθετη αντίσταση εξόδου του την οποία μπορεί να προσαρμόσει στα 50Ω του Π/Δ, είναι από 20Ω έως 1ΚΩ!\nΕπειδή μου βρίσκονται κάμποσα συντονιστικά κουτιά(!) δεν το χρησιμοποιώ συχνά αλλά ποτέ δεν έχω αντιμετωπίσει πρόβλημα προσαρμογής παρά μόνο σε ακραίες καταστάσεις όταν η κεραία μου ήταν η W8JK με μήκος σκέλους 10 μέτρα.\nΗ σύνθετη αντίσταση έφτανε τα 5Ω ενώ η reactance ήταν πολύ μεγάλη με αποτέλεσμα να υπάρχουν συνεχείς σπινθηρισμοί στους μεταβλητούς πυκνωτές ακόμα και με ισχύ 30W ή 40W!\nΔΕΝ ΕΙΝΑΙ Η ΙΣΧΥΣ ΑΥΤΗ Η ΟΠΟΙΑ ΣΠΙΝΘΙΡΙΖΕΙ ΑΛΛΑ ΕΙΝΑΙ ΚΑΙ Η ΔΥΣΠΡΟΣΑΡΜΟΓΗ ΤΩΝ ΦΟΡΤΙΩΝ!(αυτά εις γνώση των μεσαίων και εν αναμονή της ανάρτησης για την “ιδανική' μεσαία κεραία)\nΉταν εποχή πυροτεχνημάτων τότε αφού ότι και να δοκίμαζα σε διαφορετική συχνότητα εκτός των 20m και 10m σπινθήριζε!\nΣτο SEM tranZmatch τα πηνία περνούν μέσα από την εποξική πλακέτα για να σταθεροποιηθούν. Στάχτη και πούλβερη από τους σπινθηρισμούς!\nΤο MFJ versa tuner αν και 3KW δεν κατάφερνε πολλά πράγματα!\nΝα κάνω παρένθεση και να σας πω ότι όλα τα τιούνερ του εμπορίου την ισχύ την οποία γράφουν ότι αντέχουν είναι για σχέση στασίμων 1:1!\nΜΑ, ΟΤΑΝ ΕΧΕΙΣ ΣΤΑΣΙΜΑ 1:1, ΔΕΝ ΧΡΕΙΑΖΕΣΑΙ ΤΙΟΥΝΕΡ! ΕΤΣΙ ΔΕΝ ΕΙΝΑΙ;!\nΑφού ξεκαθαρίσαμε το θέμα της επιλογής συζεύκτη ας φτιάξουμε έναν ή τουλάχιστον θα σας πω πως έφτιαξα τον δικό μου με τα δεδομένα εξαρτήματα τα οποία βλέπετε.\nΗ τάση διάσπασης του ξηρού αέρα είναι 3*10Ε6 Βολτ/Μέτρο (3 .000.000v/m ή τρία εκατομμύρια βόλτ ανά μέτρο!) μεταφρασμένο στα δικά μας μεγέθη 3KV/mm κιλοβολτ ανά χιλιοστό. Τα βολτ είναι DC ή pk-pk AC.\nΑκόμα κι αν δεχτούμε τις κατασκευαστικές ιδιομορφίες του μεταβλητού και σχετική υγρασία, ένα νούμερο της τάξης του 1KV/mm είναι πραγματικό και εφικτό.\nΑν θυμηθούμε τον Νόμο του Ωμ, με σταθερή την ισχύ όταν η αντίσταση αυξάνεται, αυξάνεται η η τάση.\nΜε ισχύ εξόδου του Π/Δ 100W και σύνθετη αντίσταση 50Ω η τάση θα είναι περίπου 200V pk-pk. Για την ακρίβεια 197,989898 Βολτ!\nΤάση = τετραγωνική ρίζα του γίνομενου ισχύος επί αντίσταση.\nΜε ισχύ εξόδου 100W αλλά σύνθετη αντίσταση 600Ω η τάση θα είναι περίπου 700V pk-pk. Για την ακρίβεια 685,85 Βόλτ!\nΑν κι εγώ χρησιμοποίησα τους μεταβλητούς τους οποίους μου έδωσαν, καλό θα είναι να χρησιμοποιήσετε μεταβλητούς πυκνωτές με διάκενο μεταξύ των οπλισμών 1mm για στάνταρ ισχύ και διάκενο\nγύρω στα 5mm όταν υπάρχει ενισχυτής και η σύνθετη αντίσταση εξόδου αναμένεται να έχει σημαντικές μεταβολές. Η χωρητικότητα των πυκνωτών μπορεί να είναι από 250pf έως 350pf βάσει των σχεδιαστών. Αν χρειαστείτε περισσότερη χωρητικότητα μπορείτε να παραλληλίσετε έναν σταθερό Silver Mica κατάλληλης ισχύος.\nΑν και ένα μεταβλητό πηνίο είναι αρκετά ευέλικτο κατά τον συντονισμό, δεν είναι κάτι για να το χρυσοπληρώσει κάποιος.\nΕκτός αυτού σκεφτείτε ότι όσο ποιό πολλά τα μεταβλητά στοιχεία τόσο περισσότερο είναι σύνθετη η επιλογή του σωστού C-L-C!\nΓια φανταστείτε να υπήρχαν 5 μεταβλητοί πυκνωτές και 2 ρόλερ πηνία!!!\nΕγώ έφτιαξα το δικό μου σε φόρμα 4cm με ηλεκτρολογικό σύρμα διαμέτρου 2.5mm. Μην χρησιμοποιήσετε βερνικωμένο σύρμα γιατί θα έχετε μία μικρή δυσκολία(για να το θέσω κομψά) όταν θα πρέπει να βρείτε τις κατάλληλες θέσεις για να κάνετε τις λήψεις. Την φόρμα του πηνίου η οποία μάλλον θα είναι κομμάτι υδραυλικής σωλήνας κατάλληλης διαμέτρου μπορείτε να την αφήσετε ως έχει αλλά θα γίνει ένας μικρός χαμός κατά την κόλληση των λήψεων! Μυρωδιά και λιωμένο πλαστικό αντί για κόλληση!\nΑν πάλι την αφαιρέσετε το πηνίο θα είναι μαλακό, θα κάνει κοιλιά και δεν θα κρατά σταθερό το διάκενο μεταξύ των σπειρών.\nΕγώ έλυσα αυτό το πρόβλημα με το να προ τανύσω το σύρμα προτού το τυλίξω, δένοντας την μία άκρη του σταθερά και τεντώνοντας το κρατώντας σταθερή την άλλη άκρη.\nΓια 25 σπείρες θα χρειαστείτε βάσει τύπου D*π*25 όπου D η διάμετρος της φόρμας, π το δικό μας Αρχιμήδειο 3.14 και 25 ο αριθμός των σπειρών 4 μέτρα χαλκόσυρμα.\nΣτρίψτε και στερεώστε την μία του άκρη σε ένα κάγκελο ή ένα φράκτη ή ότι άλλο σας βρίσκετε αρκεί να είναι σταθερό και αφού κάνετε μιά-δυό στροφές επάνω στην φόρμα και την κρατήσετε σταθερά, τραβήξτε την προς το μέρος σας. Θα το νιώσετε το τέντωμα του σύρματος. Όταν θα το αισθανθείτε ότι κοντράρει και δεν τεντώνει άλλο, αρχίστε να περιστρέφετε την φόρμα προσέχοντας οι σπείρες να είναι η μία δίπλα στην άλλη χωρίς να καβαλούν η μία την άλλη. Εμένα με βολεύει να στρίβω τους καρπούς κάνοντας μία κίνηση σαν να κλίνω το γκάζι σε μια μοτοσυκλέτα. Κάποιον άλλον μπορεί να τον βολεύει να το κάνει ανάποδα. Κάντε μια δοκιμή στην αρχή με λίγο σύρμα για να δείτε ποιά κίνηση είναι πιό βολική για εσάς. Τυλίξτε τις 25 σπείρες ή ακόμα καλύτερα τυλίξτε όσες σπείρες σας δίνει περιθώριο το σύρμα. Οι παραπανίσιες αφαιρούνται πολύ πιό εύκολα από το να προστεθούν λειψές ή αναγκαίες!\nΟι ειδικοί συνιστούν η τοποθέτηση του πηνίου να γίνει αφήνοντας το μήκος της διαμέτρου από μεταλλικές επιφάνειες γύρω του.\nΆλλος ένας λόγος για τον οποίο χρησιμοποίησα πλαστικό κουτί το οποίο κι αυτό ακόμα, ιδιοκατασκευάστηκε!\nΠιό φτηνός και πιό απλός δεν γίνεται! Μεταγωγός 12 θέσεων αγορασμένος από τα Maplin για 2 Λίρες ανθεκτικότατος στην κακομεταχείριση και τα “πυροτεχνήματα”!\nΜε 12 θέσεις επιλογής και 24 σπείρες πηνίου, έχουμε μία λήψη κάθε δύο σπείρες! Υπέρ του δέοντος ικανοποιητική επιλογή!\nΑυτά τα..ολίγα, για τους συζεύκτες και τα συντονιστικά κουτιά και ότι μας βοηθά να μεταφέρουμε ισχύ από το μηχάνημα στο “από εκεί και μετά”!\nΚάτι θα έχω ξεχάσει ή διατυπώσει λάθος οπότε θα επανέλθω προτού το μετατρέψω σε pdf και το ανεβάσω scibd για να το κατεβάσετε εσείς με την σειρά σας!\nο λόγος στασίμων 1:1 ενός κεραιοσυστήματος, δεν συνεπάγεται τον λόγο 1:1 μεταφοράς της ισχύος προς την κεραία.\nΑναρτήθηκε από Takis Perreas στις 19:13:00\nΕτικέτες antenna tuner, aperiton, ATU matcher, homebrew, SPC transmatch, sv3auw, SWR, Tee match, Ultimate transmatch, VSWR, ιδιοκατασκευή\nMELITASOS 22 December 2012 at 07:52\nπολυ καλή καλή ανάρτηση Μπράβο σου\nΓκιώνης 23 December 2012 at 12:56\nΧρονια πολλλα Τακης.\nΕυχαριστουμε για την ανάρτηση. Μερες ξεκούρασης που ειναι εχουμε κατι χρήσιμο να διαβασουμε και να ασχοληθούμε.\nΜε τις θερμότερες ευχές σε όλους.\nsv3auw 23 December 2012 at 14:48\nΕυχαριστώ και... προσπαθώ!\nΓεώργιος Μιχαλακάκης 25 December 2012 at 10:39\nΆριστη η ανάρτηση, αντιγράφω την κατασκευή με σεβασμό,ΑPERITOΝ 2.\nΕυχές σε όλους τους αναγνώστες.